cyanic-selkie/wikianc huggingface dataset:
তছলিমা নাছৰিন
প্ৰায় এটা দশক ইউৰোপ আৰু আমেৰিকা যুক্তৰাষ্ট্ৰত বাস কৰাৰ পিছত ২০০৪ চনত তেওঁ ভাৰতলৈ আহে। তেওঁ কিছুদিন দিল্লীত বসবাস কৰিছিল যদিও ২০০৮ চনত তেওঁ তেওঁ ভাৰতৰ পৰাও গুচি যাবলগীয়া হয়।
থাইৰইড হৰম'ন
বাহ্যিক সংযোগ
Thyroid hormone treatment in thyroid disease
তছলিমা নাছৰিন
তেওঁ ৰচনা আৰু ব্যক্তব্যৰ মাজেৰে মুক্ত চিন্তা,নাস্তিকবাদ আৰু মানৱধিকাৰৰ বাৰ্তা প্ৰচাৰ কৰে। অজ্ঞাতবাসত থকা বাবে তেওঁ নিজৰ জন্মস্থানলৈ ঘূৰি যাব নোৱাৰে আৰু প্ৰায়ে ধৰ্মীয় মৌলবাদী সকলৰ পৰা মৃত্যুৰ ভাবুকি পায় থাকে।
থাইৰইড হৰম'ন
বাহ্যিক সংযোগ
শ্ৰেণী:হৰম'ন
তছলিমা নাছৰিন
সাহিত্যিক জীৱন
তেৰ বছৰ বয়সৰ পৰা তছলিমায়ে কবিতা লিখিবলৈ আৰম্ভ কৰিছিল। কলেজত পঢ়ি থকা সময়ত ১৯৭৮ চনৰ পৰা ১৯৮৩ চনলৈ তেওঁ সেঁজুতি নামৰ এখন সাহিত্য পত্ৰিকা সম্পাদনা আৰু প্ৰকাশ কৰিছিল। ১৯৭৫ চনত বিভিন্ন পত্ৰিকা আদিত তছলিমাৰ কবিতা প্ৰকাশিত হৈছিল। ১৯৮৬ চনত শিকড়ে বিপুল ক্ষুধা নামৰ তেওঁৰ প্ৰথম কবিতা সংকলন প্ৰকাশিত হয়। ১৯৮৯ চনত নিৰ্বাসিত বাহিৰে অন্তৰে আৰু ১৯৯০ চনত আমাৰ কিছু যায় আসে না কাব্যগ্ৰন্থ প্ৰকাশিত হয়। এইসময়ত তছলিমায়ে ঢাকাৰ পৰা প্ৰকাশিত হোৱা নঈমুল ইছলাম খানৰ দ্বাৰা সম্পাদিত খবৰেৰ কাগজ নামৰ ৰাজনৈতিক সাপ্তাহিকীত নাৰী অধিকাৰৰ বিষয়ে লিখিবলৈ আৰম্ভ কৰে। তেওঁৰ কাব্যগ্ৰন্থ আৰু সংবাদপত্ৰৰ লেখাত নাৰী সকলৰ প্ৰতি মুছলমান মৌলবাদীৰ শোষণৰ কথা লিখাৰ বাবে ১৯৯০ চনত বাংলাদেশৰ মৌলবাদী সকলে এই কাকতৰ কাৰ্যালয় ভাঙি পেলায়। সেইসময়ত নিৰ্বাচিত কলাম নামৰ তেওঁৰ বিখ্যাত প্ৰবন্ধসংকলন প্ৰকাশিত হয় আৰু ইয়াৰ বাবে তেওঁ আনন্দ পুৰস্কাৰ লাভ কৰে।
১৯৯৩ চনত লজ্জা নামৰ তেওঁৰ পঞ্চম উপন্যাস প্ৰকাশিত হয়। এই উপন্যাসত বাংলাদেশৰ মুছলমানসকলৰ দ্বাৰা এক সংখ্যালঘু হিন্দু পৰিয়ালৰ ওপৰত কৰা অত্যাচাৰৰ বৰ্ণনা পোৱা যায়। ইয়াৰ বাবে একেবছৰৰ অক্টোবৰ মাহত কাউন্সিল অফ ইছলামিক চলজাৰ্ছ নামৰ এক মৌলবাদী সংগঠনে তেওঁৰ বিৰুদ্ধে ফতোৱা জাৰি কৰে।
দেশত্যাগ
১৯৯৪ চনৰ মে মাহত দা ষ্টেটমেন বাতৰি কাকতৰ এক সাক্ষাৎকাৰত তেওঁ ইছলাম ধৰ্মীয় আইন শৰিয়াৰ অবলুপ্তিৰ মাধ্যম হিচাপে কোৰআন সংশোধনৰ ইচ্ছা প্ৰকাশ কৰে। ইয়াৰ ফলত ইছলামী মৌলবাদী সমূহে তেওঁৰ ফাঁচীৰ দাবী উত্থাপন কৰে। দেশজুৰি তেওঁৰ শাস্তিৰ দাবী তুলি সাধাৰণ ধৰ্মঘট পালন কৰা হয়। ইয়াৰ ফলত বাংলাদেশ চৰকাৰে তেওঁৰ বিৰুদ্ধে জনগণৰ ধৰ্মীয় অনুভূতিত আঘাত কৰাৰ অভিযোগৰে এক গোচৰ ৰুজু কৰে আৰু জামিন অযোগ্য গ্ৰেপ্তাৰৰ আদেশ জাৰি কৰে। বিভিন্ন জনৰ আশ্ৰয়ত তিনিমাহমান লুকাই থকাৰ পিছত উচ্চ আদালতৰ নিৰ্দেশ মৰ্মে তেওঁৰ জামিন মঞ্জুৰ হয় আৰু তেওঁ বাংলাদেশ এৰিবলৈ বাধ্য হয়।
তেতিয়াৰে পৰা তেওঁ নিৰ্বাসনত পৃথিৱীৰ বিভিন্ন দেশত বাস কৰি আছে।
গ্ৰন্থ তালিকা
• 3
চলচ্চিত্ৰ
তছলিমা নাছৰিনৰ জীৱন ভিত্তিত চলচ্চিত্ৰ নিৰ্বাসন ২০১৪ চনত মুক্তি লাভ কৰিছিল। ২০১৫ চনত এই চলচ্চিত্ৰ খনে শ্ৰেষ্ঠ বঙালী ভাষাৰ ৬২তম ৰাষ্ট্ৰীয় চলচ্চিত্ৰ বঁটা লাভ কৰিছিল।
বঁটা আৰু সন্মান
তছলিমা নাছৰিনে তেওঁৰ উদাৰ আৰু মুক্তচিন্তাৰ মতবাদ প্ৰকাশ কৰাৰ বাবে দেশ-বিদেশৰ বহুতো বঁটা আৰু সন্মান লাভ কৰিছে। তাৰে ভিতৰত উল্লেখযোগ্য হল
বাহ্যিক সংযোগ
শ্ৰেণী:বাংলাদেশৰ ব্যক্তি শ্ৰেণী:ছুইডেনৰ ব্যক্তি শ্ৰেণী:বঙালী সাহিত্যিক শ্ৰেণী:সমাজকৰ্মী শ্ৰেণী:বাংলাদেশৰ নাৰীবাদী
জাপানী চাহ অনুষ্ঠান
জাপানী চাহ অনুষ্ঠান (茶道, "'চাডো"') বা চা-নো-য়ু (茶の湯) হৈছে জাপানী সংস্কৃতিৰ এক ৰীতি বা কলা য'ত মাচা (抹茶) অৰ্থাৎ চূৰ্ণ কৰা সেউজীয়া চাহ পাৰম্পৰিকভাৱে প্ৰস্তুত তথা পৰিৱেশন কৰা হয়।
জেন বৌদ্ধ ধৰ্মই জাপানী চাহ অনুষ্ঠানৰ বিকাশত এক প্ৰাথমিক প্ৰভাৱ হিচাপে ভূমিকা গ্ৰহণ কৰিছিল। কোনো কোনো সময়ত জাপানী চাহৰ অনুশীলনত ছেনচা অৰ্থাৎ পাতৰ চাহো ব্যৱহাৰ কৰা হয়। চা-নো-য়ুৰ বিপৰীতে এই পৰম্পৰাক ছেনচাডো বুলি কোৱা হয়।
অনানুষ্ঠানিকভাৱে আয়োজন কৰা এনে চাহৰ সমাৱেশক চাকাই (茶会) আৰু আনুষ্ঠানিকভাৱে আয়োজন কৰা চাহৰ সমাৱেশক চাজি (茶事) বোলা হয়। চাকাই তুলনামূলকভাৱে সৰল আৰু এই অনুষ্ঠানত মিঠাই, পাতলীয়া চাহ আৰু লঘু আহাৰ পৰিৱেশন কৰা হয়। চাজি এক আনুষ্ঠানিক সমাৱেশ আৰু এই অনুষ্ঠানত সাধাৰণতে এক সম্পূৰ্ণ কাইছেকি (জাপানী আহাৰ), মিষ্টান্ন আৰু কাঢ়াকৈ কৰা চাহৰ লগতে পাতলীয়া চাহো পৰিৱেশন কৰা হয়। একোটা চাজি চাৰি ঘণ্টাজুৰি চলিব পাৰে।
চাডোক তিনিটা ধ্ৰুপদী কলাৰ অন্যতম হিচাপে গণ্য কৰা হয়। আন দুটা হৈছে কডো (সুগন্ধি) আৰু কাডো (পুষ্পসজ্জা)।
ইতিহাস
জাপানত চাহৰ ব্যৱহাৰৰ প্ৰথম নথিভুক্ত প্ৰমাণ নৱম শতিকাত পোৱা যায়। জাপানী বুৰঞ্জী পুথি নিহোন কোকিৰ পাতত এই কথাৰ উল্লেখ পোৱা যায় যে বৌদ্ধ সন্ন্যাসী ইচুৱে চীনদেশৰ পৰা উভতি আহোঁতে জাপানলৈ চাহ লৈ আনিছিল। ইয়াত কোৱা হৈছে যে ৮১৫ চনত কাৰাচাকীত ইচুৱে ভ্ৰমণৰত সম্ৰাট চাগাক ব্যক্তিগতভাৱে চেনচা (গৰম পানীত চাহ পাত ডুবাই প্ৰস্তুত কৰা চাহ) পৰিৱেশন কৰিছিল। ৮১৬ চনত সম্ৰাটৰ আদেশ অনুসৰি জাপানৰ কিঙ্কি অঞ্চলত চাহ খেতি কৰা আৰম্ভ হয়। অৱশ্যে ইয়াৰ পিছত জাপানত চাহৰ প্ৰতি থকা আগ্ৰহ ম্লান হৈ পৰে।
চীনা লোকসকলে এহাজাৰ বছৰৰো অধিক সময়ৰ পৰা চাহৰ বিষয়ে জানিছিল। ইচুৰ সময়ত চীনত ডানচা আছিল জনপ্ৰিয় চাহ। ইয়াক ডোখৰ ডোখৰকৈ সংকুচিত কৰি ৰখা হৈছিল। পিছত ইয়াক খুন্দনাত খুন্দি বিভিন্ন বনৌষধি আৰু সোৱাদৰ সৈতে মিহলি কৰা হৈছিল। প্ৰথমাৱস্থাত ঔষধি হিচাপে আৰু পিছলৈ মূলতঃ আমেজদায়ক পানীয় হিচাপে চাহ খোৱাৰ প্ৰথা ইতিমধ্যে সমগ্ৰ চীনতে প্ৰচলিত হৈ পৰে। নৱম শতিকাৰ আৰম্ভণিতে চীনা লেখক লু য়ুৱে চাহৰ খেতি আৰু প্ৰস্তুতিৰ ওপৰত গুৰুত্ব দি দ্য ক্লাছিক অফ টি নামৰ গ্ৰন্থখন লিখে। লু য়ুৰ জীৱন বৌদ্ধ ধৰ্মৰ দ্বাৰা যথেষ্ট প্ৰভাৱিত হৈছিল। তেওঁৰ ধাৰণাবোৰে জাপানী চাহৰ বিকাশত বহুল প্ৰভাৱ পেলায়।
জাপানী চাহৰ ব্যৱহাৰ এক পৰিৱৰ্তনশীল অনুশীলন" হিচাপে বিকশিত হয় আৰু ইয়াৰ ক্ৰমান্বয়ে ই নিজাকৈ এক নান্দনিকতাৰ বিকাশ ঘটাবলৈ আৰম্ভ কৰে।
মুৰাতা জুকোক চা-নো-য়ুৰ ইতিহাসত আধ্যাত্মিক অনুশীলন হিচাপে চাহৰ প্ৰাৰম্ভিক বিকাশৰ কৃতিত্ব দিয়া হয়। তেওঁ পঞ্চদশ শতিকাত জেন বৌদ্ধ ধৰ্মক পুনৰুজ্জীৱিত কৰা সন্ন্যাসী ইক্যুৰ অধীনত জেনৰ বিষয়ে অধ্যয়ন কৰিছিল আৰু ই তেওঁৰ চা-নো-য়ুৰ ধাৰণাক প্ৰভাৱিত কৰিছিল বুলি গণ্য কৰা হয়। ষোড়শ শতিকালৈ জাপানৰ সমাজৰ সকলো স্তৰলৈ চাহ পানৰ অনুশীলন বিয়পি পৰে। ছেন নো ৰিক্যু আৰু তেওঁৰ গ্ৰন্থ ছাউদাৰ্ণ ৰেকৰ্ড আৰু তেওঁৰ গুৰু টেকনো জু ইচি-গো ইচি-ইয়ে চাহ অনুষ্ঠানৰ সম্পৰ্কত পোষণ কৰা ধাৰণা সম্ভৱতঃ সৰ্বাধিক জনাজাত আৰু মান্য।
তথ্য সংগ্ৰহ
শ্ৰেণী:জাপানৰ সংস্কৃতি
লালন
তেওঁ ধৰ্মীয় সহিষ্ণুতাৰ প্ৰতীক হিচাপে ব্যাপকভাৱে স্বীকৃত হৈছিল। তেওঁৰ জীৱনকালত আৰু মৃত্যুৰ পিছত বহুতে তেওঁক ধৰ্মবিৰোধী বুলিও অভিযুক্ত কৰিছিল। লালনে তেওঁৰ গীতত এনে এখন সমাজৰ কল্পনা কৰিছিল য'ত সকলো ধৰ্ম আৰু বিশ্বাসৰ লোকসকলে সম্প্ৰীতিৰে বাস কৰিব।
লালনে কুষ্টিয়া ৰেল ষ্টেচনৰ পৰা প্ৰায় ২ কিলোমিটাৰ দূৰত চেউৰিয়াত আখৰা এটা প্ৰতিষ্ঠা কৰিছিল, যাক লালন আখৰা বুলি জনা যায়। তেওঁৰ শিষ্যসকল বেছিভাগ বাংলাদেশ আৰু পশ্চিম বংগত বাস কৰে। প্ৰতি বছৰে তেওঁৰ মৃত্যু-বাৰ্ষিকী উপলক্ষে হাজাৰ হাজাৰ শিষ্য আৰু অনুগামী লালন আখৰাত একত্ৰিত হয় আৰু তিনিদিন ধৰি তেওঁৰ গীত আৰু দৰ্শন আলোচনাৰ জৰিয়তে তেওঁক শ্ৰদ্ধাঞ্জলি জ্ঞাপন কৰে।
জীৱনী
লালনৰ প্ৰাৰম্ভিক জীৱনৰ বিষয়ে জানিবলৈ মাত্ৰ কেইটামানহে নিৰ্ভৰযোগ্য উৎস আছে; কিয়নো তেওঁ নিজক অতীতৰ বিষযে প্ৰকাশ কৰাত কৃপণালী কৰিছিল। তেওঁ হিন্দু নে মুছলমান পৰিয়ালত জন্মগ্ৰহণ কৰিছিল সেইবিষয়ে জনা নাযায়।  লালনৰ কোনো আনুষ্ঠানিক শিক্ষা নাছিল।
এটা বিৱৰণত কোৱা হৈছে যে লালনে গাঁৱৰ আন সকলৰ সৈতে জগন্নাথৰ মন্দিৰলৈ তীৰ্থযাত্ৰাত যোৱাৰ সময়ত তেওঁ বৰআই ৰোগত আক্ৰান্ত হৈছিল আৰু তেওঁৰ সঙ্গীসকলে কালিগংগা নদীৰ পাৰত এৰি থৈ গৈছিল।  মুছলমান জনবসতিপূৰ্ণ গাওঁ চেউৰিয়াৰ তাঁতী সম্প্ৰদায়ৰ এহাল দম্পত্তি মলম শাহ আৰু মতিজানে লালনক পাই তেওঁলোকৰ ঘৰলৈ লৈ যায়। লালন সুস্থ হ’ল, কিন্তু এই ৰোগত তেওঁৰ চকু এটা নষ্ট হ’ল। দম্পত্তিহালে তেওঁক বাস কৰিবলৈ মাটি দিয়ে। তেওঁ এটা সংগীত-মণ্ডলী প্ৰতিষ্ঠা কৰে আৰু সেই গাঁৱৰ এজন সংগীতজ্ঞ চিৰাজ সাইৰ দ্বাৰা অনুপ্ৰাণিত হৈ গীত ৰচনা আৰু পৰিৱেশন কৰিবলৈ লয়।  গৱেষকসকলে পৰ্যবেক্ষণ কৰে যে লালন সমসাময়িক সমাজ সংস্কাৰকসকলৰ এজন কঙাল হৰিনাথৰ ঘনিষ্ঠ বন্ধু আছিল আৰু হৰিনাথ আছিল লালনৰ শিষ্য।
তেওঁ কুষ্টিয়াৰ ঠাকুৰসকলৰ জমিদাৰীত বাস কৰিছিল আৰু ঠাকুৰ পৰিয়াললৈ তেওঁৰ আহযাহ আছিল। কোৱা হয় যে ১৮৮৯ চনত জমিদাৰ জ্যোতিৰিন্দ্ৰনাথ ঠাকুৰে পদ্মা নদীৰ ওপৰত থকা তেওঁৰ হাউচবোটত লালনৰ একমাত্ৰ প্ৰতিকৃতিখন অংকণ কৰিছিল।  ১৮৯০ চনৰ ১৭ অক্টোবৰত ১১৮ বছৰ বয়সত চেউৰিয়াত তেওঁৰ মৃত্যু হয়। তেওঁৰ মৃত্যুৰ প্ৰথম বাতৰিটো কঙাল হৰিনাথৰ দ্বাৰা পৰিচালিত কাকত- গ্ৰাম বাৰ্তা প্ৰকাশিকাত প্ৰকাশ হৈছিল।  লালনক তেওঁ বাস কৰা আখৰাৰ সোঁমাজত সমাধিস্থ কৰা হৈছিল।
দৰ্শন
লালন ধৰ্মীয় মতভেদৰ বিৰুদ্ধে অৱস্থান কৰিছিল। তেওঁৰ বহুতো গীত সেই ৰাজনীতিৰ প্ৰতি বিদ্ৰূপ আছিল, যি ৰাজনীতিয়ে সাম্প্ৰদায়িক বিভেদ আৰু হিংসাৰ সৃষ্টি কৰে। আনকি তেওঁ ভাৰতীয় উপমহাদেশৰ ঔপনিৱেশিক বিৰোধী জাতীয়তাবাদী আন্দোলনৰ শীৰ্ষৰ জাতীয়তাবাদকো প্ৰত্যাখ্যান কৰিছিল।  তেওঁ শ্ৰেণী বা বৰ্ণ, খণ্ডিত, শ্ৰেণীবদ্ধ সমাজত বিশ্বাস কৰা নাছিল আৰু বৰ্ণবাদৰ বিৰুদ্ধে স্থিতি লৈছিল।  লালন "ৰহস্যবাদ" বা "আধ্যাত্মিকতা"ৰ  সৈতেও খাপ নাখায়, যিয়ে আত্মাৰ সন্ধানত সকলো জাগতিক বিষয়ক অস্বীকাৰ কৰে।  তেওঁ উপ-মহাদেশীয় ভক্তি আৰু চুফীবাদৰ সামাজিক ৰূপান্তৰকাৰীৰ ভূমিকা গ্ৰহণ কৰিছিল।  জীৱনক গভীৰভাবে  উপলব্ধি কৰিবলৈ বৌদ্ধিক আৰু আৱেগিক অৱস্থাৰ পৰিবৰ্তনত তেওঁ সংগীতৰ শক্তিত বিশ্বাস কৰিছিল।
তেওঁৰ গীতৰ পাঠ্যত ভাৰতীয় উপমহাদেশৰ, বিশেষকৈ নেপাল, বংগ আৰু গাঙ্গেয় উপত্যাকাৰ তান্ত্ৰিক পৰম্পৰাৰ প্ৰভাৱ দেখা যায়। তেওঁ হিন্দু, জৈন, বৌদ্ধ আৰু ইছলামীয় পৰম্পৰাৰ পৰা আহৰিত বিভিন্ন দাৰ্শনিক চিন্তাক সাৰসংগ্ৰহবাদ বা সংমিশ্ৰণবাদৰ প্ৰভাৱধীন নোহোৱাকৈ এক সুসংগত প্ৰবচনৰ পৰ্যায়লৈ বিকশিত কৰিছিল।  জাতি, পন্থ আৰু ধৰ্মীয় বিভেদৰ বিৰুদ্ধে চৈতন্যই আৰম্ভ কৰা সামাজিক আন্দোলনৰ দ্বাৰা তেওঁ যথেষ্ট প্ৰভাৱিত হৈছিল। তেওঁৰ গীতবোৰে শুদ্ধ আৰু ভুলৰ যিকোনো পৰম মানদণ্ডক প্ৰত্যাখ্যান কৰে আৰু মানুহক ভৌতিক বা আধ্যাত্মিকভাৱে বিভাজন কৰাৰ যিকোনো প্ৰচেষ্টাক তুচ্ছ জ্ঞান কৰে।
তথ্য উৎস
শ্ৰেণী:বাংলাদেশৰ সংস্কৃতি শ্ৰেণী:ভক্তি আন্দোলন শ্ৰেণী:দাৰ্শনিক শ্ৰেণী:কবি শ্ৰেণী:বঙালী ব্যক্তি
হৰম'ন
হ'ৰমন হৈছে যিকোনো সংকেতবাহী অনু, যি বহুকোষী জীৱৰ গ্ৰন্থিত উৎপাদন হয় আৰু জীৱটোৰ শৰীৰতত্ত্ব আৰু আচৰণ নিয়ন্ত্ৰণৰ বাবে নিৰ্দিষ্ট লক্ষ্য অংগলৈ সংবহন তন্ত্ৰৰ জৰিয়তে পৰিবাহিত হয়। হ'ৰমনৰ ৰাসায়নিক গঠন ভিন্ন প্ৰকাৰৰ হ'ব পাৰে, প্ৰধান তিনিটা ভাগ হৈছে: এক'ছান'ইড, ষ্টেৰ'ইড, আৰু এমাইন' এচিডৰ যৌগসমূহ (এমাইন, পেপ্টাইড, আৰু প্ৰ'ট্ৰিনসমূহ)। হ'ৰমন নিঃসৰণ কৰা গ্ৰন্থিসমূহ লগ লাগি অন্তঃস্ৰাৱী সংকেত তন্ত্ৰ গঠিত হয়। হ'ৰমন শব্দটোৱে কেতিয়াবা কোনো কোষত উৎপাদিত তথা সেই একেটা কোষক (স্বয়ংস্ৰাৱী বা ইণ্ট্ৰাক্ৰাইণ ছিগনেলিং) বা নিকটবৰ্তী কোষক (পেৰাক্ৰাইণ ছিগনেলিং) প্ৰভাৱিত কৰা ৰসায়নকো বুজায়।
হ'ৰমনে শৰীৰতাত্বিক নিয়ন্ত্ৰণ আৰু আচৰণজনিত কাৰ্যসমূহ, যেনে পাচন, পৰিপাক, শ্বসন, কলাৰ কাৰ্য, সংবেদন গ্ৰহণ, টোপনি, ৰেচন, ঘমা, চিন্তা, বৃদ্ধি আৰু বিকাশ, সঞ্চালন, প্ৰজনন, আৰু মানসতা আদি, কৰিবলৈ অংগ আৰু কলাৰ মাজত সমন্বয় সাধন কৰে। <!-- Hormones affect distant cells by binding to specific receptor proteins in the target cell resulting in a change in cell function. When a hormone binds to the receptor, it results in the activation of a signal transduction pathway. This may lead to cell type-specific responses that include rapid non-genomic effects or slower genomic responses where the hormones acting through their receptors activate gene transcription resulting in increased expression of target proteins. Amino acid–based hormones (amines and peptide or protein hormones) are water-soluble and act on the surface of target cells via second messengers; steroid hormones, being lipid-soluble, move through the plasma membranes of target cells (both cytoplasmic and nuclear) to act within their nuclei.
Hormone secretion may occur in many tissues. Endocrine glands are the cardinal example, but specialized cells in various other organs also secrete hormones. Hormone secretion occurs in response to specific biochemical signals from a wide range of regulatory systems. For instance, serum calcium concentration affects parathyroid hormone synthesis; blood sugar (serum glucose concentration) affects insulin synthesis; and because the outputs of the stomach and exocrine pancreas (the amounts of gastric juice and pancreatic juice) become the input of the small intestine, the small intestine secretes hormones to stimulate or inhibit the stomach and pancreas based on how busy it is. Regulation of hormone synthesis of gonadal hormones, adrenocortical hormones, and thyroid hormones is often dependent on complex sets of direct influence and feedback interactions involving the hypothalamic-pituitary-adrenal (HPA), -gonadal (HPG), and -thyroid (HPT) axes.
চলুং
চলুং বা চলুং পূজা (Solung) অৰুণাচল প্ৰদেশৰ চিয়াং জিলা আৰু লোহিত জিলাত থকা আদি জনজাতীয় সমাজৰ এক উৎসৱ। চলুং উৎসৱ মূলতঃ কৃষি ভিত্তিক। জুলাই আগষ্ট মাহত সচৰাচৰ এই উৎসৱ আদি সকলে অতি পুৰণি কালৰেপৰা সামাজিক আৰু ধৰ্মীয় ৰীতি নীতি, আচাৰ ব্যৱহাৰেৰে পালন কৰি আহিছে।
বিৱৰণ
চলুং উৎসৱৰ লগত জড়িত হৈ আছে আদি জনজাতি লোকসকলৰ পৌৰাণিক কাহিনী আৰু জনবিশ্বাস। চলুঙৰ অৰ্থ হ'ল মেথোনৰ জাক বা উৎসৱত ভাগ লোৱা মানুহৰ গোট। পৌৰাণিক আখ্যান মতে লিটুং বাবু আৰু লিমাং নানে নামৰ মহামাৰীয়ে আদি সমাজৰ বহজনৰ সংহাৰ কৰিছিল। ডনীপল নামৰ ভগৱানক তেওঁলোকে মহামাৰীৰ পৰা পৰিত্ৰাণ পাবলৈ প্ৰাৰ্থনা জনাইছিল। ডনীপলে তেওঁলোকক চলুং উৎসৱ পাতিবলৈ আদেশ কৰিছিল। তেতিয়াৰ পৰাই আদি সমাজত চলুং উৎসৱ আৰম্ভ হয়। দুটা ভিন ভিন উপলক্ষে চলুং উৎসৱ পতা হয়। প্ৰথমতে, আগম নামৰ জীৱ জন্তুৰ দেৱতাক পূজা কৰে। এই পূজাত ডেকা ল'ৰাবোৰে নৃত্য কৰে আৰু আপং খায়। দ্বিতীয়তে, ঝুমখেতি কৰাৰ অন্তত; ইয়াক কোৱা হয় চলুং পʼনং। এইটো সম্পূৰ্ণ কৃষি ভিত্তিক। এই উৎসৱটো গাভৰুৰ নৃত্য। এই উৎসৱ বিভিন্ন গাঁৱত বিভিন্ন দিনত উদযাপন কৰা হয়। এই উৎসৱৰ নিৰ্দিষ্ট দিন বাৰ নাই। গাঁওবুঢ়া বা গাঁওসভাৰ মুৰব্বীজনে চলুং উৎসৱৰ নিৰ্দিষ্ট দিন ঠাৱৰ কৰে আৰু সেই অনুসৰি ভিন ভিন গাঁৱত ভিন্ন তাৰিখত এই উৎসৱ পালন কৰা হয়। তাৰিখ নিৰ্দিষ্ট হোৱাৰ পাছতেই আৰ‌ম্ভ হয় চাউলৰ পৰা তৈয়াৰী আপং প্ৰস্তুত কৰাত। সাত দিনীয়াকৈ এই উৎসৱ ধুমধামেৰে পালন কৰা হয় যদিও এই উৎসৱ দহ দিন ধৰি পালন কৰাও দেখা যায়।
চলুং উৎসৱৰ আকৰ্ষণ হ'ল পনুং নৃত্য। প্ৰথম দিনৰ পৰা পনুং নৃত্য পৰিৱেশন কৰা হয়। ১৪-১৮ বছৰীয়া আদি গাভৰুসকলে এই নৃত্যত ভাগ লয়। এওঁলোকক পনুং বোলে।
সামাজিক দৃষ্টিকোণৰ পৰা দেখা যায় যে চলুং উৎসৱ সুখ সমৃদ্ধিৰ উৎসৱ। ঝুমখেতিৰ বাবে মাটি চহায়, বীজ ৰূপণ কৰি আজৰি পৰত সকলো সুখ, কষ্ট পাহৰি আদি জনগোষ্ঠীৰ লোকসকলে চলুং উৎসৱ পাতে।
আদিসকলৰ সামাজিক, সাংস্কৃতিক, কৃষি আৰু ধৰ্মীয় ৰীতি নীতি, আচাৰ- ব্যৱহাৰ প্ৰতিফলন স্পষ্ট ৰূপত প্ৰকাশ পায়- মেঠোন আৰু গাহৰি বলি দিয়া কাৰ্যৰ যোগেদি। শস্যৰ দেৱী কিনে নানেক চলুং উৎসৱ ধৰ্মীয় পৰম্পৰাৰে পূজা কৰা হয় যদিও অন্যান্য দেৱ-দেৱীলৈকেও পূজা ভাগ আগবঢ়োৱা হয়।
তথ্য সংগ্ৰহ
শ্ৰেণী:অৰুণাচল প্ৰদেশ শ্ৰেণী:ভাৰতৰ উৎসৱসমূহ
স্ক্ৰেচ্ছ্‌ (প্ৰগ্ৰামিং লেংগুৱেজ)
নিৰ্মাণ
স্ক্ৰেচ M.I.T. লেৱত লাইফ্ লং কিণ্ডাৰ্গাৰ্টেন গ্ৰুপৰ দ্বাৰা নেশ্যনেল চাইন্চ ফাউণ্ডেচ্যন, মাইক্ৰচফ্ট, ইণ্টেল ফাউণ্ডেচ্যন, M.I.T. মিডিয়া লেৱ কন্চৰ্টিয়াৰ সহায়ত নিৰ্মিত।
ষ্টেজ্
ষ্টেজ্ হৈছে সেই ঠাই য'ত সাধু, খেল, এনিমেশ্যন আদি জীৱিত হৈ যায়, বা স্প্ৰাইট সমূহে লৰ চৰ কৰে।
স্ক্ৰেচ্ছ্‌ৰ ৱেৱচাইট
স্ক্ৰেচৰ ৱেব্ চাইট (www.scratch.mit.edu)ত পৃথিৱীৰ বিভিন্ন মনুহে ৬০ লাখৰো অধিক স্ক্ৰেচ প্ৰজেক্ট 'শ্বেয়াৰ' কৰিছে। স্ক্ৰেচৰ ৱেব্ চাইতত অনলাইনো স্ক্ৰেচ প্ৰজেক্ট নিৰ্মাণ কৰিব পাৰি, অৱশ্যে ইয়াৰ অনাতাঁৰ সংস্কৰণো উপলদ্ধ। স্ক্ৰেচ্ছ প্ৰজেক্টৰ উদাহৰণ ইয়াত চাব পাৰে
বাহ্যিক সংযোগ
শ্ৰেণী:কম্পিউটাৰ বিজ্ঞান শ্ৰেণী:প্ৰগ্ৰামিং লেংগুৱেজ
চৌৰী চোৰা ঘটনা
পটভূমি
১৯২০-ৰ আৰম্ভণিতে মহাত্মা গান্ধীৰ নেতৃত্বত ভাৰতীয়সকলে দেশজুৰি অসহযোগিতা আন্দোলনৰ আৰম্ভ কৰিছিল। স্বৰাজ বা স্বাধীনতাৰ শেষ লক্ষ্যেৰে ৰাৱলাট আইনৰ দৰে অত্যাচাৰী চৰকাৰী আইনী প্ৰক্ৰিয়াক প্ৰত্যাহ্বান জনাবলৈ ভাৰতীয় জাতীয় কংগ্ৰেছে অহিংস নীতিৰে সত্যাগ্ৰহ নামে জনাজাত গণ প্ৰতিবাদী কাৰ্যসূচী গ্ৰহণ কৰিছিল।
ঘটনা
ঘটনাৰ দুই দিন আগতে, ১৯২২ চনৰ ২ ফেব্ৰুৱাৰীত ভগৱান আহিৰ নামৰ এজন অৱসৰপ্ৰাপ্ত সেনা জোৱানৰ নেতৃত্বত অ-সহযোগিতা আন্দোলনত অংশগ্ৰহণ কৰা স্বেচ্ছাসেৱকসকলে বজাৰত খাদ্যৰ বৰ্ধিত মূল্য আৰু সুৰা বিক্ৰীৰ বিৰোধিতা কৰিছিল। স্থানীয় আৰক্ষীয়ে প্ৰতিবাদকাৰীক মাৰপিট কৰিছিল। কেইবাজনো নেতাক আটক কৰি চৌৰী চোৰা থানাত আবদ্ধ কৰা হৈছিল। ইয়াৰ প্ৰত্যুত্তৰত স্থানীয় বজাৰত ৪ ফেব্ৰুৱাৰীত আৰক্ষীৰ বিৰুদ্ধে এক প্ৰতিবাদী আন্দোলন অনুষ্ঠিত কৰা হৈছিল।
অগ্নিগড় (ভাওনা)
অগ্নিগড় বা অগ্নিগেৰা হৈছে অংকীয়া ভাওনাত ভাৱৰীয়াক প্ৰৱেশ কৰিবলৈ দিয়া বন্তি প্ৰজ্বলিত তোৰণ। সত্যেন্দ্ৰনাথ শৰ্মাৰ মতে "অসমীয়া ভাওনাত কাঠৰ তোৰণাকৃতিৰ ওপৰত ৯টা অথবা ১৮টা প্ৰদীপ জ্বলাই তাৰ তলেদি ভাৱৰীয়াক প্ৰৱেশ কৰিবলৈ দিয়া হয়। ইয়াক অগ্নিগড় বোলা হয়।" ( পৰম্পৰাগত প্ৰাচ্য নাট্যাভিনয়, পৃ.৫৯) যিকালত বিজুলী বাতি অথবা মেণ্ঠোল লাইটৰ ব্যৱস্থা নাছিল, সেই কালত অংকীয়া ভাওনা অভিনয় কৰাৰ ক্ষেত্ৰত অগ্নিগড়ে এক গুৰুত্বপূৰ্ণ ভূমিকা লৈছিল। ৰামচৰণ ঠাকুৰে 'চিহ্ন যাত্ৰা'ৰ প্ৰসংগত লিখিছে -'কুটিলা জোৰাক তাক কোঙ্গোৰা কৰিল /কানিৰ আৰিয়া লগাই অগ্নিগেৰা দিল। ' ( গুৰুচৰিত, পদ ১৪৯৩) ৰামচৰণ বৰ্ণিত ' অগ্নিগেৰা'ই হ'ল অগ্নিগড়।
চৌৰী চোৰা ঘটনা
ঘটনা
৪ ফেব্ৰুৱাৰীত, প্ৰায় ২,০০০ৰ পৰা ২,৫০০ জন প্ৰতিবাদকাৰী একত্ৰিত হয় আৰু চৌৰী চোৰা বজাৰলৈ সমদল যাত্ৰা আৰম্ভ কৰে। তেওঁলোকে বজাৰত এখন সুৰাৰ দোকান বন্ধ কৰিবলৈ সমবেত হয়। আৰক্ষীয়ে তেওঁলোকৰ নেতাক আটক কৰি, মাৰপিট কৰি, জেললৈ প্ৰেৰণ কৰে। প্ৰতিবাদকাৰীৰ এটা অংশ নেতাৰ মুক্তিৰ দাবীত শ্লোগান দি স্থানীয় আৰক্ষী থানাৰ সন্মুখত সমবেত হয়। যেতিয়া প্ৰতিবাদকাৰীসকল বজাৰলৈ আগবাঢ়ে আৰু চৰকাৰ-প্ৰতিৰোধী শ্লোগান দিয়া আৰম্ভ কৰে তেতিয়া পৰিস্থিতি নিয়ন্ত্ৰণৰ বাবে সশস্ত্ৰ আৰক্ষী নিয়োগ কৰা হয়। প্ৰতিবাদকাৰীক শংকিত কৰিবলৈ আৰু ছত্ৰভংগ দিয়াবলৈ চেষ্টা কৰি আৰক্ষীয়ে সতৰ্কবাণী হিচাপে শূণ্যলৈ গুলিচালনা কৰে। প্ৰতিবাদকাৰীয়ে আৰক্ষীলৈ পাথৰ নিক্ষেপ কৰিবলৈ আৰম্ভ কৰে।
অগ্নিগড় (ভাওনা)
বৰ্ণনা
ইয়াক স্থাপন কৰা হয় - নামঘৰৰ কোঠাত। দুফালে দুটা খুঁটা থকা অলংকৃত তোৰণাকৃতিৰ কাঠেৰে সজা এই অগ্নিগড় কাঠচলাত নটা বা ততোধিক ফুটা থাকে। বাঁহৰ সৰু সৰু খুটিত মৰাপাট,সূতা অথবা কাপোৰ মেৰিয়াই মিঠাতেলত তিয়াই উপৰি উক্ত ফুটাবোৰত সুমুৱাই জ্বলোৱা হয়। অগ্নিগড়ত ৯ অথবা ১২ ডাল শলিতা জ্বলোৱা প্ৰয়োজন, অধিক হ'লে আপত্তি নাই - কিন্তু কম হ'ব নোৱাৰে। ন ডাল, শলিতা নৱধা ভক্তিৰ প্ৰতীক আৰু বাৰডাল শলিতা হ'ল দ্বাদশস্কন্ধ ভাগৱত অথবা দ্বাদশাদিত্যৰ প্ৰতীক। অগ্নিগড়ৰ শলিতাবোৰত অগ্নি জ্বলোৱাৰ লগে লগে আৰম্ভ হয় -'বৰ প্ৰৱেশ'ৰ নাচ আৰু ' নটুৱাৰ গান'।
চৌৰী চোৰা ঘটনা
ঘটনা
পৰিস্থিতি নিয়ন্ত্ৰণৰ বাহিৰলৈ যোৱাত, দায়িত্বত থকা ভাৰতীয় উপ-পৰিদৰ্শকজনে আৰক্ষীক প্ৰতিবাদকাৰীৰ ওপৰত গুলিচালনাৰ আদেশ দিয়ে, ফলত তিনিজনৰ মৃত্যু হয় আৰু আন কেইবাজনো গুৰুতৰভাৱে আহত হয়। আৰক্ষীৰ পলাই যোৱাৰ কাৰণৰ ওপৰত প্ৰতিবেদন ভিন্ন হয়, কিছুমানে পৰামৰ্শ দিছিল যে কনিষ্টবলসকল গুলী ওলাই ছিল আৰু আনসকলে দাবী কৰিছিল যে গুলীটোৰ প্ৰতি ভীৰৰ অপ্ৰত্যাশিতভাৱে দৃঢ় প্ৰতিক্ৰিয়াৰ কাৰণ আছিল। পৰবৰ্তী সময়ত আৰক্ষী নিজৰ চকীলৈ উভতি যায় আৰু ক্ৰুদ্ধ জনতা উত্তেজিত হৈ পৰে। তেওঁলোকৰ ওপৰত গুলিচালনা কৰা বাবে ক্ৰোধিত জনতাই আৰক্ষী চকী আক্ৰমণ কৰে, ফলত চকীৰ ভিতৰত আবদ্ধ হৈ থকা সকলো ভাৰতীয় আৰক্ষী আৰু চাপ্ৰাচিছ (চৰকাৰী বাৰ্তাবাহক)ক হত্যা কৰা হয়। বেছিভাগৰে থানাৰ ভিতৰত জ্বলি মৃত্যু হয় যদিও চকীৰ পৰা পলাবলৈ চেষ্টা কৰা কেইবাজনো আৰক্ষীক বাহিৰত হত্যা কৰা দেখা পোৱা গৈছিল আৰু তেওঁলোকৰ দেহবোৰ পুনৰ জুইত পেলাই দিয়া হৈছিল।  মৃত্যুৰ সংখ্যা বিভিন্নভাৱে জনোৱা হৈছে যদিও ঘটনাটোত প্ৰায় ২২ বা ২৩ জন আৰক্ষী জোৱান নিহত হৈছিল।
অগ্নিগড় (ভাওনা)
তথ্য সংগ্ৰহ
শ্ৰেণী:অসমৰ সংস্কৃতি
চৌৰী চোৰা ঘটনা
তথ্য সংগ্ৰহ
শ্ৰেণী:ভাৰতৰ স্বাধীনতা আন্দোলন
টেট্ৰাষ্টিগ্‌মা লিউক’ষ্টেফাইলাম
টেট্ৰাষ্টিগ্‌মা লিউক’ষ্টেফাইলাম (নল টেঙা) বা ইণ্ডিয়ান চেষ্টনাট ভাইন (Indian Chestnut Vine) হৈছে ভিটাচিয়া পৰিয়ালৰ অন্তৰ্গত এবিধ সপুষ্পক লতাজাতীয় উদ্ভিদ। ইয়াক শ্ৰীলংকা, অসম, অন্ধ্ৰ প্ৰদেশ, কৰ্ণাটক, কেৰালা, মেঘালয়, উৰিষ্যা, তামিলনাডু, নেপাল আৰু দক্ষিণ পূৱ এছিয়াত পোৱা যায়।
বাহ্যিক সংযোগ
শ্ৰেণী:লতা
কুমেৰু
ভূগোল
পৃথিৱীৰ দক্ষিণ গোলাৰ্ধৰ যি স্থানত পৃথিৱীৰ আহ্নিক গতিৰ অক্ষই ভূপৃষ্ঠক ছেদ কৰে, সেই স্থানটি হ'ল পৃথিৱীৰ ভৌগোলিক দক্ষিণ মেৰু বা কুমেৰু। এই স্থানৰ ভৌগোলিক স্থানাঙ্ক ৯০° দক্ষিণ। এই স্থানৰ দ্ৰাঘিমা অসংজ্ঞাত হোৱা বাবে ০° বুলি ধৰা হয়। কুমেৰুত সমস্ত দিশ উত্তৰ দিশে নিৰ্দেশ কৰে। এই কাৰণে কুমেৰুত মূল মধ্যৰেখাৰ সাপেক্ষে দিক নিৰ্ণয় কৰা হয়।
পূৰ্বে কুমেৰু পৃথিবীৰ দক্ষিণ গোলাৰ্ধৰ সমুদ্ৰত অৱস্থান কৰিলেও মহাদেশীয় প্ৰৱাহৰ ফলত বৰ্তমান এন্টাৰ্কটিকাত অৱস্থিত। এন্টাৰ্কটিকাৰ এই স্থানটি সমুদ্ৰপৃষ্ঠৰ পৰা ২,৮৩৫ মিটাৰ বা ৯,৩০১ ফুট ওপৰত ২,৭০০ মিটাৰলৈকে বৰফে ঢকা মালভূমিত অৱস্থিত। সেয়ে এই স্থানেৰ ভূপৃষ্ঠ সমুদ্ৰপৃষ্ঠৰ পৰা মাত্ৰ ১০০ মিটাৰৰ সমান উচ্চ। এই স্থানৰ পৰা আটাইতকৈ নিকটৱৰ্তী সমুদ্ৰ ১৩০০ কিলোমিটাৰ দূৰত তিমি উপসাগৰ। মেৰুৰ বৰফ মূল মধ্যৰেখাৰ পৰা ৩৭° ৰ পৰা ৪০° লৈ,পশ্চিমৰ পৰা  ৱেডেল সাগৰৰ দিশে বছৰত ১০ মিটাৰ কৈ প্ৰৱাহিত হৈছে।
জলবায়ু
মাৰ্চৰ পৰা ছেপ্টেম্বৰ পৰ্যন্ত কুমেৰুত সূৰ্য দেখিবলৈ পোৱা নাযায়। মাত্ৰ মে'ৰ পৰা জুলাই মাহত সামান্য পোহৰৰ ৰেঙনি দেখিবলৈ পোৱা যায়। ছেপ্টেম্বৰৰ পৰা মাৰ্চলৈ সম্পূৰ্ণ গ্ৰীষ্মকাল সূৰ্য দিগন্তৰ ওপৰত অৱস্থান কৰে ঘড়িৰ কাঁটাৰ বিপৰীত দিশে ঘূৰে বুলি কোৱা হয়। দিগন্তৰ ওপৰত সূৰ্য থাকিলেও আকাশৰ তলৰ ফালেই দেখা যায়, ডিচেম্বৰ মাহত সৰ্ব্বোচ্চ ২৩.৫° ওপৰলৈ উঠে। অধঃপাতিত সূৰ্যালোক বৰফৰ দ্বাৰা প্ৰতিফলিত হয়। সূৰ্য্যৰ পৰা প্ৰাপ্ত উষ্ণতাৰ অভাৱ আৰু প্ৰায় ২,৮০০ মিটাৰ উচ্চতাৰ কাৰণে কুমেৰুত পৃথিৱীৰ অন্যতম শীতলতম জলবায়ু দেখা কৰা যায়।
কুমেৰুত বছৰৰ মাজত ডিচেম্বৰ আৰু জানুৱাৰী মাহত আটাইতকৈ বেচি তাপমাত্ৰা থাকে গড় -২৫.৯ ডিগ্ৰী চেলচিয়াছ। মাৰ্চৰ শেষৰ ফালে সূৰ্যাস্ত আৰু ছেপ্টেম্বৰৰ আৰম্ভণিতে সূৰ্যোদয়ৰ সময়ত তাপমাত্ৰা নামি -৪৫ ডিগ্ৰী চেলচিয়াছ হয়। শীতকালত গড় তাপমাত্ৰা -৫৮ ডিগ্ৰী চেলচিয়াছ। ২০১১ চনৰ, ২৫ ডিচেম্বৰত সৰ্বকালীন সৰ্বোচ্চ তাপমাত্ৰা আছিল -১২.৩ ডিগ্ৰী চেলচিয়াছ আৰু ১৯৮২ খ্ৰীষ্টাব্দৰ ২৩ জুনত সৰ্বকালীন সৰ্বনিম্ন -৮২.৮ ডিগ্ৰী চেলচিয়াছ। বুলি জনা যায়।
কুমেৰুৰ জলবায়ু শুষ্ক। বাতাহৰ আপেক্ষিক আদ্ৰতা শূন্যৰ সমান। বৃষ্টিপাত প্ৰায় কেতিয়াও হোৱা নাই বুলিবই পাৰি। কিন্তু প্ৰচণ্ড গতিবেগত প্ৰৱাহিত বতাহত তুষাৰপাত হয় তথা প্ৰতি বছৰ ২০ চেমি হাৰত তুষাৰ জমা হয়।
তথ্যসূূত্ৰ
শ্ৰেণী:ভূগোল
লিংগভিত্তিক ডিজিটেল বিভাজন
লিংগভিত্তিক ডিজিটেল বিভাজন (Gender digital divide) হৈছে প্ৰযুক্তিগত পণ্য, কাৰিকৰী খণ্ড আৰু ডিজিটেল দক্ষতাৰ শিক্ষাৰ প্ৰতি সৃষ্টি হোৱা একধৰণৰ লিংগভিত্তিক পক্ষপাতিতা।
ডিজিটেল দক্ষতাৰ পাৰ্থক্য
সমগ্ৰ বিশ্বতে দেখা গৈছে যে, মহিলাসকলে স্মাৰ্টফোন কেনেদৰে চলাব লাগে, ইণ্টাৰনেট কিদৰে ব্যৱহাৰ কৰিব লাগে, নাইবা সামাজিক মাধ্যম]ত কিদৰে পৰিচালনা কৰিব লাগে বা ডিজিটেল মাধ্যমত তথ্য কেনেদৰে সুৰক্ষিত কৰিব লাগে-সেইয়া বুজি পোৱাৰ সম্ভাৱনা কম। কোডিং [[কম্পিউটাৰ ছফ্টৱেৰ, বৃহৎ ডাটা ছেটৰ বিশ্লেষণ সমৰ্থন কৰিবলৈ প্ৰয়োজনীয় হোৱা নিম্নতম দক্ষতাৰ স্তৰ আৰু ম’বাইল ফোনত এপ্ ব্যৱহাৰ কৰাৰ মাজত এক গুৰুত্বপূৰ্ণ ব্যৱধান মন কৰিবলগীয়া৷
দেখা গৈছে যে, তথ্য আৰু যোগাযোগৰ প্ৰযুক্তিক (Information and communication Technology-ICT) মৌলিক উদ্দেশ্য সাধনৰ (যেনে- মাইক্ৰ’ছফ্ট এক্সেলত স্প্ৰেডশ্বিট ব্যৱহাৰ কৰাৰ) বাবে ব্যৱহাৰ কৰাৰ ক্ষেত্ৰত পুৰুষৰ তুলনাত মহিলাৰ সম্ভাৱনীয়তা ২৫% কম ৷ ইউনেস্ক'ৰ অনুমান মতে, উচ্চমানৰ আইচিটি দক্ষতা শিকা আৰু আহৰণৰ ক্ষেত্ৰত (যেনে-কম্পিউটাৰ প্ৰগ্ৰাম কৰা) মহিলাৰ তুলনাত পুৰষৰ সম্ভাৱনীয়তা চাৰিগুণ বেছি ৷ জি-২০ দেশৰ ক্ষেত্ৰত ৭% পেটেণ্টহে মহিলাসকলৰ দ্বাৰা উৎপাদিত৷ গোলকীয় গড় হৈছে ২%৷ ছিলিকন ভেলীত থকা প্ৰযুক্তি কোম্পানীয়ে, যিসকল নিয়োগকৰণৰ লগত জড়িত-তেওঁলোকে ঠাৱৰ কৰিছে যে, কৃত্ৰিম বুদ্ধিমত্তা আৰু ডাটা বিজ্ঞানৰ দৰে কাৰিকৰী চাকৰিত যোগদান কৰা মহিলাৰ সংখ্যা ১ শতাংশকতকৈও কম ৷ এই পাৰ্থক্যটোক গুৰুত্ব প্ৰদান কৰিবলৈকে, ২০০৯ চনত STEM (বিজ্ঞান, প্ৰযুক্তি, অভিযান্ত্ৰিক, গণিত)ৰ বিভিন্ন ক্ষেত্ৰত কৰ্মৰত ২৫ লাখ মহাবিদ্যালয়-শিক্ষিত মহিলাক তুলনা কৰা হৈছিল ৬৭ লাখ পুৰুষৰ লগত ৷ দেখা গ’ল যে মুঠ কৰ্মদলৰ ৪৯% মহিলা আৰু ৫১% পুৰুষ-যাৰ দ্বাৰা এই বিভাজনটো চকুত লগাকৈ ওলাই পৰিছিল ৷
মূল কাৰণসমূহ
লিংগভিত্তিক ডিজিটেল বিভাজনৰ মূল কাৰণসমূহ হৈছে-
তথ্যসূত্ৰ
শ্ৰেণী:লিংগভিত্তিক অধ্যয়ন শ্ৰেণী:তথ্য প্ৰযুক্তি
আন্তৰ্জাতিক গান্ধী শান্তি পুৰস্কাৰ
আন্তৰ্জাতিক গান্ধী শান্তি বঁটা, মহামানৱ মহাত্মা গান্ধীৰ নামত ভাৰত চৰকাৰে প্ৰদান কৰে।
১৯৯৫ চনত গান্ধীজীৰ ১২৫তম জন্মবাৰ্ষিকীৰ লগত সংগতি ৰাখি ভাৰত চৰকাৰে এই বঁটাৰ সূচনা কৰে। সামাজিক, অৰ্থনৈতিক আৰু ৰাজনৈতিক পৰিৱৰ্তনত সফলভাৱে অহিংস আৰু গান্ধী নীতি অনুসৰণ কৰা ব্যক্তি বা অনুষ্ঠানক এই বঁটা প্ৰদান কৰা হয়। এই বঁটাৰ লগত আছে ১ কোটি ভাৰতীয় টকা, এখনি প্ৰশস্তি পত্ৰ আৰু এক উদ্ধৃতি। এই বঁটা ৰাষ্টীয়তা, জাতি, ধৰ্ম, বৰ্ণ নিৰ্বিশেষে প্ৰদান কৰা হয়।
তথ্য উৎস
শ্ৰেণী:আন্তঃৰাষ্ট্ৰীয় বঁটাসমূহ‎ শ্ৰেণী:ভাৰতৰ বঁটাসমূহ‎
বহুভাষাবাদ
বহুভাষাবাদ (multilingualism) হৈছে কোনো ব্যক্তি, গোষ্ঠী বা নিৰ্দিষ্টসংখ্যক লোকে কৰা এটাতকৈ অধিক ভাষাৰ ব্যৱহাৰ। বৰ্তমান পৃথিৱীৰ মুঠ জনসংখ্যাৰ প্ৰায় অৰ্ধসংখ্যক লোক বহুভাষিক।
বহুভাষিকতা সমাজ ভাষাবিজ্ঞানৰ অন্তৰ্গত এটা গুৰুত্বপূৰ্ণ অধ্যয়নৰ বিষয়। সাধাৰণ অৰ্থত এজন মানুহে দুটাতকৈ অধিক ভাষা কব পৰা দক্ষতাকে বহুভাষিকতা বোলা হয়। ব্যক্তিগত জীৱন আৰু সমাজ জীৱম একে নহয়। ব্যক্তিগত বা ঘৰুৱা জীৱনৰ বাবে মানুহক ভাব প্ৰকাশ কৰিবলৈ দুটা বা ততোধিক ভাষাৰ প্ৰয়োজন সততে নহয়। কিন্তু সামাজিক জীৱনত বহুভাষিক অঞ্চলত বসবাস কৰা মানুহে ভাবৰ আদান-প্ৰদান কৰিবৰ বাবে দুটা বা ততোধিক  ভাষাৰ প্ৰয়োজনীয়তা আহি পৰা দেখা যায়। ফলত আনুষ্ঠানিক বা অনানুষ্ঠানিকভাৱে সেই অঞ্চলৰ মানুহে দুটা বা ততোধিক ভাষা শিকি ভাব প্ৰকাশ কৰিব পৰা দক্ষতা অৰ্জন কৰি লয়। এনে লোকক বহুভাষী বোলা হয়। কেইবাটাও ভাষা শিকা বা কোৱাৰ দক্ষতা বা গুণকে বহুভাষিত্ব বোলা হয়।
এটা জনসমষ্টিৰ কোনো এজন লোকে নিজৰ জীৱনৰ লক্ষ্যক বাস্তবায়িত কৰিবৰ কাৰণে বহুভাষী হোৱা দেখা যায়। এনে বহুভাষিত্বক ব্যক্তিগত বহুভাষিত্ব বোলা হয়। কিন্তু বহুভাষিক অঞ্চলবিশেষত বসবাস কৰা বহু ভাষিক জনগোষ্ঠী বা জনসমষ্টিয়ে ৰাজহুৱা জীৱন, শৈক্ষিক জীৱন, ব্যৱসায়িক জীৱনৰ উদ্দেশ্য সম্পূৰ্ণ কৰিবৰ কাৰণে স্বভাৱতে দুটা বা ততোধিক ভাষা পৰিৱেশৰ লগত কৰা মিলা-মিছাৰ মাধ্যমেৰে আপুনা-আপুনি শিকি লবলৈ সক্ষম হয়। এনে বহুভাষিত্বক সমষ্টিগত বহুভাষিত্ব বোলা হয়। অৰ্থাত বহুভাষিত্ব দুই প্ৰকাৰৰ। ব্যক্তিগত বহুভাষিত্ব আৰু সমষ্টিগত বহুভাষিত্ব।
আমি জানো যে অসম এখন বহুভাষিক ৰাজ্য। অসমীয়া এই ৰাজ্যৰ ৰাজ্যভাষা। অসমীয়া ভাষা এই ৰাজ্যত কেৱল মাতৃভাষীসকলেই ব্যৱহাৰ নকৰে। এনে বহুত ভাষিক জনগোষ্ঠী আছে যিবিলাকে নিজৰ ভাষা কোৱাৰ উপৰিও অসমীয়া ভাষা সামাজিক জীৱনত ব্যৱহাৰ কৰি প্ৰাকৃতিক আৰু সমষ্টিগত দ্বিভাষিত্ব গ্ৰহণ কৰিছে। লক্ষণীয় যে অসমৰ শিক্ষানীতিত তিনিটা ভাষা শিকাটো বাধ্যতামূলক। অনাঅসমীয়া মাতৃভাষী লোকৰ বাবে ই চাৰিটা ভাষা শিকাৰ দৰে হয়গৈ। উদাহৰণ স্বৰূপে মাতৃভাষা হিচাপে অসমীয়াৰ লগতে হিন্দী আৰু ইংৰাজীও শিক্ষানীতি মতে শিকিবলগীয়া হয়। মাতৃভাষা অসমীয়া নোহোৱাসকলে মাতৃভাষা জনাৰ উপৰিও অসমীয়া, হিন্দী, ইংৰাজী শিকি চাৰিটা ভাষাৰ জ্ঞান অৰ্জন কৰে। এনেদৰে তেওঁলোক বহুভাষী হৈ পৰে। এই দুটাতকৈ বেছি ভাষা জনা আৰু কোৱা পৰিৱেশটোৱেই বহুভাষিকতা।
তথ্য সংগ্ৰহ
শ্ৰেণী:ভাষাবিজ্ঞান
সতীশ কুমাৰ
সতীশ কুমাৰ যাদৱ (জন্ম ৪ মে ১৯৮৯) বুলন্দ চহৰৰ এজন ভাৰতীয় বক্সাৰ। তেওঁ চুপাৰ হেভিৱেট শ্ৰেণীত ইনচিয়নত অনুষ্ঠিত ২০১৪ চনৰ এছিয়ান গেমছত ব্ৰঞ্জৰ পদক জিকিছিল। আৰু ললগতে তেওঁ চুপাৰ হেভিৱেট শ্ৰেণীত অলিম্পিকৰ বাবে যোগ্যতা অৰ্জন কৰা প্ৰথম ভাৰতীয় বক্সাৰ।
ব্যক্তিগত আৰু প্ৰাৰম্ভিক জীৱন
বুলন্দচহৰৰ এজন কৃষকৰ ঘৰত জন্ম গ্ৰহণ কৰা সতীশ কুমাৰৰ চাৰিটা পুত্ৰ সন্তান। সতীশ কুমাৰে তেওঁৰ ডাঙৰ ভায়েকৰ দৰে সেনাত যোগদান কৰিব বিচাৰিছিল। তেওঁ ২০০৮ চনত চিপাহীৰ পদত যোগ দি তেওঁ ৰনিখেতলৈ গুচি গৈছিল। তাত তেওঁৰ উচ্চতাৰ বাবে এটা বক্সিং শিবিৰে তেওঁক বক্সিঙত যোগদান কৰিবলৈ আহ্বান জনাইছিল। তেওঁ সেই সময়ত বক্সিং কি আছিল সেয়াও নাজানিছিল, তেওঁ ভাবিছিল যে ডাব্লিউ ডাব্লিউ ইয়ে বক্সিং কৰে আৰু তেওঁ কেৱল দ্য আণ্ডাৰটেকাৰ আৰুজন চিনাৰ বিষয়েহে শুনিছিল।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:ভাৰতৰ বক্সাৰ শ্ৰেণী:ভাৰতীয় অলিম্পিক প্ৰতিযোগী শ্ৰেণী:অৰ্জুন বঁটা বিজয়ী
শুভা মুদগল
শুভা মুদগল (Shubha Mudgal, জন্ম: ১ জানুৱাৰী ১৯৫৯) হৈছে ভাৰতীয় ধ্ৰুপদী সংগীতৰ এগৰাকী শিল্পী। তেখেতে খায়াল, থুমৰী, দাদৰা আৰু ভাৰতীয় পপ পৰিৱেশন কৰে। ২০০০ চনত তেখেতে পদ্মশ্ৰী সন্মান লাভ কৰিছে।
প্ৰাৰম্ভিক জীৱন
ভাৰতৰ এলাহাবাদস্থিত এটা শিক্ষানুৰাগী পৰিয়ালত শোভা মোদগলৰ জন্ম হয়। তেখেতৰ পিতৃ আছিল স্কান্দ গুপ্তা আৰু মাতৃ আছিল জয়া গুপ্তা। তেওঁলোক উভয়েই এলাহাবাদ বিশ্ববিদ্যালয়ত ইংৰাজী সাহিত্যৰ অধ্যাপক হিচাপে কৰ্মৰত আছিল। দুয়োৰে হিন্দুস্তানী শাস্ত্ৰীয় সংগীত আৰু কথকৰ প্ৰতি গভীৰ আকৰ্ষণ এটাও আছিল। উল্লেখ্য যে, শোভাৰ পিতৃৰ পিতৃ (ককাক) পি. চি. গুপ্তাও এলাহাবাদ বিশ্ববিদ্যালয়ৰ এগৰাকী অধ্যাপক আছিল।
শিক্ষা আৰু সংগীতৰ প্ৰশিক্ষণ
শোভা মোদগল এলাহাবাদতে ডাঙৰ-দীঘল হয় আৰু প্ৰাথমিক শিক্ষা সমাপ্তিৰ অন্তত তেখেতে ছেইণ্ট মেৰিজ কনভেণ্ট ইণ্টাৰ কলেজত নামভৰ্তি কৰে। শৈশৱ কালছোৱাত তেখেত আৰু তেখেতৰ ভগ্নীয়ে নৃত্য বিদ্যালয়ত কথকৰ শিক্ষা গ্ৰহণ কৰিছিল। অৱশ্যে ডোভা মোদগলে নৃত্যত বিশেষ আগ্ৰহ দেখুওৱা নাছিল। পৰৱৰ্তী সময়ত তেখেতে হিন্দুস্তানী শাস্ত্ৰীয় সংগীতৰ লগত একাত্ম হৈ পৰে। তেখেতৰ প্ৰথমগৰাকী পৰম্পৰাগত শিক্ষাগুৰু আছিল এলাহাবাদৰ ৰামাশ্ৰেয়া ঝা।
আন্তঃমহাবিদ্যালয়ৰ শিক্ষা শেষ কৰি শোভা মোদগল নতুন দিল্লীলৈ স্থানান্তৰিত হয় আৰু দিল্লী বিশ্ববিদ্যালয়ত নামভৰ্তি কৰে। ইয়াত তেখেতে স্নাতক শিক্ষা আৰম্ভ কৰে। দিল্লীত তেখেতে বিনয় চন্দ্ৰ মোদগল্যৰ অধীনত সংগীতৰ শিক্ষা অব্যাহত ৰাখে। বিনয় চন্দ্ৰ মোদগল্য হৈছে গন্ধৰ্ব মহাবিদ্যালয়ৰ নামৰ ললিত-কলাৰ শিক্ষানুষ্ঠানখনৰ প্ৰতিষ্ঠাপক।
দিল্লী বিশ্ববিদ্যালয়ৰ পৰা স্নাতক ডিগ্ৰী অৰ্জন কৰি শোভা মোদগলে দিল্লীৰে বসন্ত থাকৰেৰ অধীনত প্ৰশিক্ষণ অব্যাহত ৰাখে আৰু অনানুষ্ঠানিকভাৱে জীতেন্দ্ৰ অভিষেকী, নেইনা দেৱী আৰু কুমাৰ গন্ধৰ্বৰ দৰে শিল্পীসকলৰ পৰাও সংগীতৰ জ্ঞান লাভ কৰে।
সংগীতৰ পৰিৱেশন
১৯৮০ৰ দশকতেই শোভা মোদগলে হিন্দুস্তানী শাস্ত্ৰীয় সংগীতৰ এগৰাকী পৰিৱেশক হিচাপে যাত্ৰাৰম্ভ কৰে। নিজৰ প্ৰতিভাৰ স্বাক্ষৰ দাঙি ধৰিবলৈ তেখেতক বেছি দিন নালাগিল। ১৯৯০ৰ দশকত তেখেতে সংগীতৰ অন্যান্য প্ৰকাৰসমূহৰ সম্পৰীক্ষা আৰম্ভ কৰে। ইয়াৰে ভিতৰত পপ আৰু ফিউছনো অন্তৰ্ভুক্ত। তেখেতে কৈছে, "'মই সংগীতত বিশ্বাস কৰোঁ। খায়াল আৰু থুমড়ী মোৰ প্ৰিয়। কিন্তু ইয়াৰ অৰ্থ এইটো নহয় যে মই সংগীতৰ আন প্ৰকাৰবোৰৰ সম্পৰীক্ষা নকৰিম। মই মোৰ সাংগীতিক বাসনাবোৰ কিয় হ্ৰাস কৰিম? .....মই মোৰ ভিতৰত বাস কৰা শিল্পীগৰাকীক প্ৰকাশ কৰিব খোজোঁ। যদিহে আপুনি এগৰাকী সংগীতশিল্পী, তেন্তে আপুনি 'এইটো ভক্তিমূলক কাব্যৰ পৰা আহিছে, গতিকে ইয়াক মই পৰিৱেশন কৰিব নোৱাৰোঁ' বুলি কেনেকৈ ক'ব পাৰে?'" সংগীতৰ ৰেকৰ্ডিং আৰু পৰিৱেশনসমূহৰ বাহিৰেও তেখেতে ভাৰতীয় শাস্ত্ৰীয় শিল্পীসকলৰ প্ৰতি লক্ষ্য ৰাখি 'raagsangeet.com' নামৰ এটা ৱেবছাইটৰ তত্ত্বাৱধান কৰে।
ষ্টাৰপ্লাছৰ ধাৰাবাহিক 'দিয়া আৰু বাটি হাম'ৰ শীৰ্ষ সংগীতটোত শোভা মোদগলে কণ্ঠদান কৰিছে। গীতটোত তেখেতৰ সহশিল্পী হৈছে কৈলাস খেৰ। ইয়াৰ লগতে 'Mystic India' নামৰ ছবিখনতো তেখেতে গীত পৰিৱেশন কৰিছে।
২০১৯ চনত শোভা মোদগলে কল্পকথা লিখক হিচাপে অভিষেক ঘটায় আৰু 'Looking for Miss Sargam: Stories of Music and Misadventure' শীৰ্ষক গ্ৰন্থখন প্ৰকাশ কৰে।
ব্যক্তিগত জীৱন
দিল্লী বিশ্ববিদ্যালয়ৰ পৰা স্নাতক ডিগ্ৰী অৰ্জন কৰাৰ পাছত শোভা মোদগলে মুকুল মোদগলৰ লগত বিবাহত বহে। তেখেতৰ স্বামী বিনয় চন্দ্ৰ মৌদগল্যৰ পুত্ৰ আৰু এগৰাকী প্ৰতিষ্ঠিত সংগীতশিল্পী। কিন্তু পৰৱৰ্তী সময়ত তেখেতে পঞ্জাব আৰু হাৰয়ানা উচ্চ ন্যায়ালয়ৰ পৰা মুখ্য ন্যায়াধীশ হিচাপে অৱসৰ লয়। বৰ্তমান শোভা মোদগলে ডা॰ অনিশ প্ৰধানৰ লগত বৈবাহিক জীৱন আৰম্ভ কৰিছে।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:ভাৰতীয় মহিলা কণ্ঠশিল্পী শ্ৰেণী:ভাৰতীয় শাস্ত্ৰীয় কণ্ঠশিল্পী শ্ৰেণী:পদ্মশ্ৰী বঁটা বিজয়ী
ৰুনা লাইলা
ৰুনা লাইলা (Runa Laila; ; ১৭ নৱেম্বৰ ১৯৫২) এগৰাকী বাংলাদেশী নেপথ্য কণ্ঠশিল্পী আৰু মিউজিক কম্পোজাৰ। ১৯৬০ চনৰ শেষৰ ফালে পাকিস্তান চলচ্চিত্ৰ জগতত নিজৰ কৰ্মজীৱন আৰম্ভ কৰিছিল। তেওঁৰ গায়ন শৈলী পাকিস্তানী নেপথ্য কণ্ঠশিল্পী আহমেদ ৰুছদীৰ দ্বাৰা অনুপ্ৰাণিত আৰু মালা নামৰ কণ্ঠশিল্পী এগৰাকী আঁতৰি যোৱাৰ পিছত ৰুচদীৰ সৈতে তেওঁ যোৰ বান্ধিছিল।  দ্য ৰেইন (১৯৭৬),যাদুৰ বাঁসী (১৯৭৭),এক্সিডেণ্ট (১৯৮৯),অন্তৰে অন্তৰে (১৯৯৪),দেৱদাস (২০১৩),প্ৰিয়া তুমি সুখী হও (২০১৪) আদি ছবিত তেওঁ গীত গাইছে। তেওঁ মহিলা নেপথ্য কণ্ঠশিল্পী শিতানত ৭টা বাংলাদেশ ৰাষ্ট্ৰীয় চলচ্চিত্ৰ বঁটা তথা একটি চিনেমাৰ গল্প (২০১৮) ছবিৰ বাবে শ্ৰেষ্ঠ সংগীত পৰিচালকৰ বঁটা লাভ কৰিছে।
প্ৰাৰম্ভিক জীৱন
লাইলাৰ জন্ম হৈছিল চিলেটত। তেওঁৰ দেউতাক চৈয়দ মহম্মদ ইমদাদ আলী আৰু মাক আমিনা লাইলা। দেউতাকে কৰাচীত এজন অসামৰিক বিষয়া ৰূপে চাকৰি কৰিছিল। লাইলাই কথক আৰু ভৰতনাট্যমৰ প্ৰশিক্ষণ লয়। সেই সময়ৰ এজন অগ্ৰণী নেপথ্য কণ্ঠশিল্পী আহমেদ ৰুছদীয়ে আছিল তেওঁক সংগীতৰ ৰক এণ্ড ৰোল, ডিস্কো আৰু অন্যান্য আধুনিক ধাৰাসমূহৰ সৈতে পৰিচিত কৰাই দিয়ে। লাইলাই তেওঁ নিজৰ গুৰু বুলি গণ্য কৰা কণ্ঠশিল্পী আহমেদ ৰুছদীৰ অনুৰাগী হৈ পৰে আৰু কেৱল তেওঁৰ গায়ন শৈলীয়ে নহয়, মঞ্চত তেওঁৰ কণ্ঠদানৰ ধৰণকো অনুকৰণ কৰিবলৈ চেষ্টা কৰে। তাৰ পিছত তেওঁ বায়েক দীনা লাইলাৰ (মৃত্যু ১৯৭৬) সৈতে শাস্ত্ৰীয় সংগীত শিকে। চেণ্ট লৰেন্স কনভেণ্টৰ ছাত্ৰী হৈ থকাৰ সময়তে তেওঁ তেতিয়াৰ পশ্চিম পাকিস্তানৰ কৰাচীত অনুষ্ঠিত হোৱা আন্তঃবিদ্যালয় গায়ন প্ৰতিযোগিতাত বিজয়ী হৈছিল। লাইলাই ১২ বছৰ বয়সতে উৰ্দু ভাষাৰ ছবি জুগ্নুত এজন পুৰুষ শিশু অভিনেতাৰ বাবে গীতত কণ্ঠ দিছিল। গীতটো আছিল গুড়িয়া ছি মুন্নী মেৰী।
কৰ্মজীৱন
১৯৬৬ চনত উৰ্দু ছবি হম দোনাৰ উনকি নজৰোঁ সে মুহব্বত কা যো পয়গাম মিলা গীতটোৰে লাইলাই পাকিস্তানী চলচ্চিত্ৰ উদ্যোগত এক বিশিষ্ট স্থান পাবলৈ সক্ষম হয়। তেওঁ পাকিস্তানৰ পিটিভিত অনুষ্ঠান পৰিৱেশন কৰিছিল। পিটিভিত তেওঁৰ বজম-ই-লাইলা নামৰ এটা অনুষ্ঠান আছিল। ইয়াৰ পিছত জিয়া মহিউদ্দিন শ্ব’ত (১৯৭২–৭৪) অংশগ্ৰহণ কৰে। ১৯৭০-ৰ দশকত তেওঁ উমৰাও জান অদা (১৯৭২) আদি ছবিত গীত গায়।
১৯৭৪ চনত পৰিয়ালৰ সৈতে লাইলা বাংলাদেশলৈ গুচি যায়। তেওঁৰ প্ৰথম বাংলা গীত আছিল সত্য সাহাৰ দ্বাৰা ৰচিত জীৱন সাথী (১৯৭৬) ছবিৰ অ' আমাৰ জীৱন সাথী। ১৯৭৪ চনত ভাৰতৰ মুম্বাইত তেওঁৰ প্ৰথম কনচাৰ্ট অনুষ্ঠিত হয়। দিল্লীত লগ পোৱা বলীউডৰ পৰিচালক জয়দেৱৰ সৈতে মুম্বাই দূৰদৰ্শনৰ উদ্বোধনী অনুষ্ঠানত অংশ লোৱাৰ সুযোগ পায়। প্ৰথমে তেওঁ কল্যাণজী-আনন্দজীৰ সংগীত পৰিচালনাত এক ছে বঢ়কৰ এক (১৯৭৬) নামৰ এখন ছবিৰ শীৰ্ষগীতত কণ্ঠ দিয়ে। তেওঁ ভাৰতত অ’ মেৰা বাবু ছৈল ছবিলা আৰু দম দম মস্ত কলন্দৰ গীতৰে বিশেষ জনপ্ৰিয়তা লাভ কৰিবলৈ সক্ষম হয়। ১৯৭৪ চনত তেওঁ কলকাতাত সাধেৰ লাউৰ ৰেকৰ্ডিং কৰে। ৩ দিনৰ ভিতৰত ৩০টা গীত ৰেকৰ্ডিং কৰাৰ বাবে লাইলাৰ নাম গিনিজ ৱৰ্ল্ড ৰেকৰ্ডত লিপিবদ্ধ হৈছে। ১৯৮২ চনত বাপ্পী লাহিৰীৰ দ্বাৰা সংগীত পৰিচালিত চুপাৰৰুনা এলবাম মুক্তিৰ প্ৰথম দিনাই ১ লাখতকৈ অধিক কপি বিক্ৰী হোৱাৰ বাবে তেওঁ গোল্ডেন ডিস্ক বঁটা লাভ কৰিছিল।
২০০৯ চনৰ অক্টোবৰত তেওঁ ভাৰতত পাঞ্জাবী বিয়াৰ গীতৰ সংকলন কালা ছা কালা মুকলি কৰে। ২০১২ চনত লাইলাই অপেছাদাৰী কণ্ঠশিল্পীসকলৰ ভাৰতীয় টেলিভিছন প্ৰতিযোগিতামূলক অনুষ্ঠান সুৰ-ক্ষেত্ৰ অনুষ্ঠানত বিচাৰক হিচাপে কাম কৰে। সহযোগী বিচাৰক আশা ভোঁচলেৰ সৈতে তেওঁৰ সম্পৰ্ক বাই-ভনীৰ দৰে বুলি অভিহিত কৰিছিল। ২০১৪ চনত তেওঁ ছাবিনা য়াচমিনৰ সৈতে একেলগে টেলিভিছন নাট "দালচুত প্ৰজাপতি"ৰ বাবে এটা গীত প্ৰস্তুত কৰে। লাইলাই হিন্দী, উৰ্দু, পাঞ্জাবী, সিন্ধী, গুজৰাটী, পাষ্টো, বালুচি, আৰবী, পাৰ্চী, মালয়, নেপালী, জাপানী, ইটালীয়, স্পেনিছ, ফৰাচী আৰু ইংৰাজীকে ধৰি সোতৰটা ভাষাত গীত গাইছে।
ব্যক্তিগত জীৱন
লাইলাই তিনিবাৰ বিবাহ কৰাইছে। প্ৰথমে তেওঁ খাৱাজা জাভেদ কাইজাৰ, দ্বিতীয়তে এজন চুইজাৰলেণ্ডৰ নাগৰিক ৰণ ডেনিয়েল আৰু তৃতীয়তে অভিনেতা আলমগীৰক বিবাহ কৰায়। তেওঁৰ টানি নামৰ জীয়ৰী এজনী আছে। তেওঁৰ নাতি জেইন ইছলাম ২০১২ চনত আৰ্চেনালৰ প্ৰগ্ৰেছন চেণ্টাৰৰ বাবে নিৰ্বাচিত হৈছিল, যেতিয়া তেওঁৰ বয়স আঠ বছৰ আছিল। তেওঁৰ আনজন নাতিয়েক আৰন ইছলামও তাত আছে।
কল্যাণমূলক কামকাজ
১৯৭৬ চনত কৰ্কট ৰোগত আক্ৰান্ত হৈ ভনীয়েকৰ মৃত্যু হোৱাৰ পিছত লাইলাই ঢাকাত কেইবাটাও চেৰিটি কনচাৰ্ট অনুষ্ঠিত কৰে। সংগ্ৰহ কৰা ধনেৰে ঢাকাত কৰ্কট চিকিৎসালয় নিৰ্মাণ কৰা হৈছিল। লাইলাক এইচ.আই.ভি/এইড্‌ছৰ বাবে ছাৰ্কৰ সদিচ্ছা ৰাষ্ট্ৰদূত হিচাপে নিযুক্তি দিয়া হয়। এই পদত অধিষ্ঠিত হোৱা তেওঁ প্ৰথম বাংলাদেশী। ২০১৩ চনত ছাৰ্কৰ ৰাষ্ট্ৰদূত হিচাপে প্ৰথম ভ্ৰমণত নতুন দিল্লী ভ্ৰমণ কৰিছিল। তেওঁ ভাৰতৰ বৈদেশিক আৰু স্বাস্থ্য মন্ত্ৰীসকলক সাক্ষাৎ কৰে।
তথ্য উৎস
শ্ৰেণী:পাকিস্তানৰ ব্যক্তি শ্ৰেণী:বাংলাদেশৰ ব্যক্তি শ্ৰেণী:কণ্ঠশিল্পী শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী শ্ৰেণী:উৰ্দু চলচ্চিত্ৰৰ নেপথ্য কণ্ঠশিল্পী
বড়োলেণ্ড ক্ষেত্ৰীয় পৰিষদ
বড়োলেণ্ড ক্ষেত্ৰীয় পৰিষদ বা বড়োলেণ্ড টেৰিটৰিয়েল কাউন্সিল চমুকৈ বিটিচি অসমৰ এক স্বায়ত্বশাসিত অঞ্চলৰ পৰিষদ। অসমৰ বড়োলেণ্ড অঞ্চলত শাসন কাৰ্য সম্পাদন কৰিবলৈ এই পৰিষদৰ গঠন কৰা হয়। ২০০৩ চনৰ ১০ ফেব্ৰুৱাৰী তাৰিখে এই পৰিষদ স্থাপন কৰা হয়। ইয়াত মুঠ ৪৬জন কাৰ্যকৰী সদস্য আছে আৰু প্ৰত্যেকৰে নিজ সমষ্টি আছে। বড়োলেণ্ড ক্ষেত্ৰীয় পৰিষদৰ অন্তৰ্গত অঞ্চলক চৰকাৰী ভাবে বড়োলেণ্ড ক্ষেত্ৰীয় অঞ্চল বা বড়োলেণ্ড টেৰিটৰিয়েল ৰিজিয়ন চমুকৈ বিটিআৰ বোলে। বৰ্তমান বড়োলেণ্ড ক্ষেত্ৰীয় পৰিষদৰ মুখ্য কাৰ্যবাহী সদস্য হৈছে ইউপিপিএল দলৰ প্ৰমোদ বড়ো আৰু উপ-মুখ্য কাৰ্যবাহী সদস্য হৈছে গোবিন্দ বসুমতাৰী। ইয়াৰ মুখ্য কাৰ্যালয় কোকৰাঝাৰৰ বড়োফা নগৰত অৱস্থিত।
বড়োলেণ্ড ক্ষেত্ৰীয় জিলাসমূহত মুঠ চাৰিখন জিলা আছে। সেইকেইখন হ'ল, কোকৰাঝাৰ জিলা, বাক্সা জিলা, ওদালগুৰি জিলা আৰু চিৰাং জিলা। এই জিলা সমূহ পূৰ্বৰ কোকৰাঝাৰ জিলা, বঙাইগাঁও জিলা, বৰপেটা জিলা, নলবাৰী জিলা, কামৰূপ জিলা, দৰং জিলা আৰু শোণিতপুৰ জিলাৰ কিছু কিছু অংশৰে গঠিত। এই অঞ্চলৰ মুঠ মাটিকালি ৮,৮২২ বৰ্গ কিলোমিটাৰ অৰ্থাৎ অসমৰ মুঠ মাটিকালিৰ ১১%। এই অঞ্চলত বহুতো সংৰক্ষিত জনজাতীয় অঞ্চল আছে। ভাৰতৰ সংবিধানৰ ষষ্ঠ অনুসূচীত সংশোধনৰ জৰিয়তে ইয়াৰ স্থাপন কৰা হৈছিল।
এই অঞ্চল ভাৰতৰ আন অঞ্চলৰ তুলনাত অলপ পিছপৰা। অঞ্চলটোৰ মূল অৰ্থনীতি কৃষিভিত্তিক।
তথ্য উৎস
শ্ৰেণী:বড়োলেণ্ড শ্ৰেণী:অসমৰ প্ৰশাসন শ্ৰেণী:অসমৰ স্বায়ত্বশাসিত পৰিষদ
দেউতা ভূত
দেউতা ভূত অসমীয়া লোককথাৰ জনপ্ৰিয় ভূত। ঘৰত খেদি ফুৰা অস্থিৰ আত্মা বুলি কোৱা হয় আৰু পৰিয়ালৰ সদস্যৰ অৱহেলা বা সন্মানহীনতাৰ বাবে মৃত্যু হোৱা ব্যক্তিৰ ভূত বুলি বিশ্বাস কৰা হয়।
দেউতা ভূতৰ উৎপত্তি
অসমৰ অঞ্চলভেদে দেউতা ভূতৰ কাহিনী বেলেগ বেলেগ যদিও কেন্দ্ৰীয় বিষয়বস্তু একেই আছে। কিংবদন্তি অনুসৰি দেউতা ভূত হ’ল এনে এজন ব্যক্তিৰ ভূত, যাক পৰিয়ালৰ লোকে উপযুক্ত সন্মান বা যত্ন লোৱা নাছিল। কাহিনীটোৰ কিছুমান সংস্কৰণত ব্যক্তিজন হৈছে পৰিয়ালটোৰ এজন জ্যেষ্ঠ সদস্য যিজনক অৱহেলিত আৰু বৃদ্ধ বয়সত অকলে এৰি দিয়া হৈছিল। আন সংস্কৰণত ব্যক্তিজন হৈছে চাকৰ বা শ্ৰমিক যিজনৰ নিয়োগকৰ্তাই তেওঁক দুৰ্ব্যৱহাৰ কৰিছিল।
দেউতা ভূতৰ কিংবদন্তিৰ সঠিক উৎপত্তিৰ বিষয়ে জনা নাযায় যদিও ই অসমৰ পূৰ্বপুৰুষ পূজাৰ বৃহত্তৰ পৰম্পৰাৰ এটা অংশ বুলি বিশ্বাস কৰা হয়। অসমৰ সংস্কৃতিকে ধৰি বহু সংস্কৃতিত পূৰ্বপুৰুষ পূজা প্ৰচলিত। মৃত পৰিয়ালৰ সদস্যৰ আত্মাই জীৱিতসকলৰ বাবে আশীৰ্বাদ বা দুৰ্ভাগ্য কঢ়িয়াই আনিব পাৰে, সেয়া তেওঁলোকৰ লগত কেনে ব্যৱহাৰ কৰা হয় তাৰ ওপৰত নিৰ্ভৰ কৰে বুলি বিশ্বাস কৰা হয়।
ৰূপ আৰু আকাৰ
অঞ্চলভেদে দেউতা ভূতৰ ৰূপ বেলেগ বেলেগ যদিও সাধাৰণতে ইয়াক ঘৰৰ মাজেৰে নিৰৱে গতি কৰা ছাঁয়াময় আকৃতি বুলি বৰ্ণনা কৰা হয়। কিছুমান লোককথাৰ সংস্কৰণত ভূতটোক ক্ষীণ বুঢ়া বা মহিলা বুলি বৰ্ণনা কৰা হৈছে, আনহাতে আন কিছুমান সংস্কৰণত ইয়াক বিভিন্ন ৰূপ ল’ব পৰা আকৃতিহীন ৰূপ বুলি কোৱা হৈছে।
আচৰণ
দেউতা ভূতক ঘৰবোৰক খেদি ফুৰা আৰু জীৱনত দুৰ্ব্যৱহাৰ কৰাসকলৰ প্ৰতিশোধ বিচৰা এক অস্থিৰ আত্মা বুলি কোৱা হয়। ভূতে অসন্মান বা অৱহেলা কৰা সকলৰ অসুখ, দুৰ্ঘটনা, অথবা আৰ্থিক সমস্যা আদি দুৰ্ভাগ্যৰ সৃষ্টি কৰিব পাৰে বুলি বিশ্বাস কৰা হয়। কোনো কোনো ক্ষেত্ৰত ভূতে ঘৰৰ চাৰিওফালে বস্তু লৰচৰ কৰে বা অদ্ভুত শব্দৰ সৃষ্টি কৰি নিজৰ উপস্থিতি প্ৰকাশ কৰে বুলি কোৱা হয়।
সাংস্কৃতিক তাৎপৰ্য্য
দেউতা ভূত অসমীয়া লোককথাৰ এক উল্লেখযোগ্য ব্যক্তিত্ব আৰু তেওঁ বয়োজ্যেষ্ঠক সন্মান কৰা আৰু শ্ৰমিক-সেৱকক সদয় আৰু মৰ্যাদাৰে ব্যৱহাৰ কৰাৰ গুৰুত্বক প্ৰতিনিধিত্ব কৰে বুলি বিশ্বাস কৰা হয়। দেউতা ভূটৰ কিংবদন্তিটোৱে এটা সোঁৱৰণী হিচাপে কাম কৰে যে আনক অৱহেলা বা দুৰ্ব্যৱহাৰ কৰিলে এই জীৱন আৰু পৰলোক দুয়োটাতে গুৰুতৰ পৰিণতি হ’ব পাৰে।
দেউতা ভূতৰ বিশ্বাস আজিও অসমৰ বহু ঠাইত প্ৰচলিত হৈ আছে, আৰু প্ৰজন্মৰ পিছত প্ৰজন্ম ধৰি এই কিংবদন্তি চলি আছে। ই আনৰ লগত দয়া আৰু সন্মানেৰে ব্যৱহাৰ কৰাৰ গুৰুত্ব আৰু আনক অৱহেলা বা দুৰ্ব্যৱহাৰ কৰাৰ পৰিণতিৰ সোঁৱৰণী হিচাপে কাম কৰে।
তথ্য সংগ্ৰহ
শ্ৰেণী:ভূত-প্ৰেত
আনন্দ বক্সী
আনন্দ বক্সী (২১ জুলাই ১৯৩০ — ৩০ মাৰ্চ ২০০২) জনপ্ৰিয় ভাৰতীয় কবি আৰু হিন্দী চলচ্চিত্ৰৰ গীতিকাৰ আছিল। ব্ৰিটিছ ঔপনিৱেশিক শাসনৰ সময়ত পঞ্জাৱ প্ৰদেশৰ ৰাৱালপিণ্ডি (বৰ্তমানৰ পাকিস্তান)ত এখেতৰ জন্ম হৈছিল। ১৯৪৭ চনত ভাৰত বিভাজনৰ সময়ত পৰিয়ালৰ সৈতে লক্ষ্ণৌলৈ আহি থাকিবলৈ লয়।
গাও চ্যিংজিয়ান
গাও চ্যিংজিয়ান (高行健 চীনা ভাষাত, Gao Xingjian; জন্ম: ৪ জানুৱাৰী, ১৯৪০) এগৰাকী চীনা ঔপন্যাসিক, নাট্যকাৰ, সমালোচক, চিত্ৰশিল্পী, আলোকচিত্ৰশিল্পী, চলচ্চিত্ৰ পৰিচালক আৰু অনুবাদক। ২০০০ চনত তেওঁক “সাৰ্বজনীন বৈধতা, সূক্ষ্ম অন্তৰ্দৃষ্টি আৰু ভাষিক নিৰ্মাণ কুশলতা”ৰ বাবে সাহিত্যৰ ন’বেল বঁটা প্ৰদান কৰা হয় তেওঁ এগৰাকী বিখ্যাত অনুবাদক, চিত্ৰনাট্যকাৰ, মঞ্চনাট পৰিচালক আৰু প্ৰসিদ্ধ চিত্ৰশিল্পী।
গাওৰ জন্মস্থান চীনত তেওঁৰ নাটকক ‘মৌলিকভাৱে অযৌক্তিক’ প্ৰকৃতিৰ আৰু ‘প্ৰগতিৰ পুৰোধা’ বুলি গণ্য কৰা হয়। এবচ্যলিউট ছিগনেল (১৯৮২) চীনা পৰীক্ষামূলক থিয়েটাৰত এক সফলতা আছিল। দ্য বাছ ষ্টপ (১৯৮৩) আৰু দ্য আডাৰ শ্ব’ৰৰ (১৯৮৬) প্ৰযোজনা চীনা চৰকাৰে বন্ধ কৰি দিছিল, প্ৰশংসিত ৱাইল্ড মেন (১৯৮৫) চীনত ৰাজহুৱাভাৱে প্ৰদৰ্শিত তেওঁৰ অন্তিম কাম। তেওঁ ১৯৮৭ চনত দেশ ত্যাগ কৰে আৰু দ্য আডাৰ শ্ব’ৰ পৰা তেওঁৰ নাটকসমূহ ক্ৰমবৰ্দ্ধমান ৰূপে সাৰ্বজনীন (চীনাৰ সলনি) উদ্বেগৰ ওপৰত কেন্দ্ৰীভূত হয়, কিন্তু তেওঁৰ ১৯৮৯ চনৰ নাটক এক্সাইলে চীন আৰু বুদ্ধিজীৱীৰ চিত্ৰণৰ বাবে চীনা চৰকাৰ আৰু ‘বিদেশী গণতন্ত্ৰ আন্দোলন’, উভয়ৰে ৰোষৰ বলি হৈছিল। ১৯৯৮ চনত তেওঁক ফৰাছী নাগৰিকত্ব প্ৰদান কৰা হয়।
গাওৰ প্ৰভাৱৰ ভিতৰত আছে ধ্ৰুপদী চীনা অপেৰা, লোক সংস্কৃতি, আৰু বিংশ শতিকাৰ ইউৰোপীয় নাটক যেনে এণ্টনিন আৰ্টআউড। ১৯৮৭ চনত তেওঁ কৈছিল যে, এজন লেখক হিচাপে তেওঁক প্ৰাচাত্য আৰু প্ৰাচ্য সংস্কৃতিৰ মিলনবিন্দু ৰূপে ৰাখিব পাৰি। অৱশ্যে তেওঁ এজন অতি অন্তৰ্মুখী ব্যক্তি আৰু পিছত তেওঁ দাবী কৰিছিল যে, "ৰাজনীতি বা সাহিত্য যিয়েই নহওঁক কিয়, মই কোনো দল বা সংগঠনত বিশ্বাস নকৰোঁ বা এইবোৰ একোৰে সৈতে সম্পৰ্ক নাৰাখোঁ, জাতীয়তাবাদ আৰু দেশপ্ৰেমো ইয়াৰ অন্তৰ্ভুক্ত।" তেওঁৰ গদ্য ৰচনাবোৰ চীনত কমকৈ প্ৰচলিত; কিন্তু ইবোৰ ইউৰোপ আৰু পশ্চিমৰ আন ঠাইত উচ্চ ভাৱে প্ৰশংসিত। ন’বেল বঁটা ঘোষণাত চ্যিংজিয়ানৰ চউল্‌ মাউন্টেইন ৰ উল্লেখ বিশেষভাৱে কৰা হৈছিল।
যুদ্ধৰ সময়ৰ চীনত, ১৯৮০ চনত জিয়াংচ্যিৰ ওচৰৰ গুৱানজ’ত গাও চ্যিংজিয়ানৰ জন্ম হৈছিল। গাওৰ মূল পৈতৃক গৃহ চহৰ হ’ল জিয়াংচুৰ টাইজ’ত আৰু জেজিয়াঙত আছিল তেওঁ মাতৃশিপা। দ্বিতীয় বিশ্বযুদ্ধৰ পিছত তেওঁৰ পৰিয়াল তেওঁক লৈ নানজিংলৈ উভতি আহে। তেওঁ ১৯৯৮ চনৰ পৰা এজন ফৰাচী নাগৰিক হৈ আছে। ১৯৯২ চনত ফৰাছী চৰকাৰে তেওঁক শ্বিভেলিয়ে দ ল’অৰ্ড দি আৰ্টছ এ দি লেটাৰচ্‌ বঁটা (Chevalier de l'Ordre des Arts et des Lettres) প্ৰদান কৰে।
বাহ্যিক সংযোগ
শ্ৰেণী:জীৱিত ব্যক্তি শ্ৰেণী:চীনৰ ব্যক্তি শ্ৰেণী:সাহিত্যিক শ্ৰেণী:সাহিত্যৰ ন'বেল বঁটা বিজয়ী
ছামুৰাই
ছামুৰাই (Samurai) সকল প্ৰাচীন জাপানৰ এটা যোদ্ধা জাতি। জাপানী ভাষাত ছামুৰাই শব্দৰ অৰ্থ হ'ল "যি কতৰ্ব্য পালন কৰে"। ইতিহাসবিদসকলৰ মতে ছামুৰাই হ'ল মূলত: 'বুচি' বা 'বুচিয়ান' নামৰ যুদ্ধপ্ৰিয় এটা দল। তেওঁলোক অৱশ্যে সকলো সময়তে যুদ্ধক লৈ ব্যস্ত নাথাকে। আন সময়ত খেতি-বাতিও কৰে।<ref name="গ্ৰন্থ ১"
বিশেষত্ব
এজন ছামুৰাই পুত্ৰ,জন্মসূত্ৰেই ছামুৰাই হ'ব নোৱাৰে। প্ৰকৃত ছামুৰাইৰ কিছুমান বিশেষত্ব থাকে। সেই বিশেষ গুণ আৰু ক্ষমতা অৰ্জন কৰিব পাৰিলেহে তেওঁক ছামুৰাই বুলি কোৱা হয়। ছামুৰাইসকলে তৰোৱাল চালনা,জুডো আৰু ধনুবিৰ্দ্যাক সমৰকলাৰ অন্তৰ্ভুক্ত কৰি লৈছিল। তেওঁলোক কিন্তু হিংসুক নাছিল। কাৰণ তেওঁলোকৰ বাণী আছিল - "এশবাৰ যুদ্ধ কৰা বা জয় কৰা ডাঙৰ কথা নহয়,বিনাযুদ্ধে শত্ৰুক বশ কৰাহে প্ৰকৃত লক্ষ্য হোৱা উচিত"। এজন প্ৰকৃত ছামুৰাই সমৰকলাত পাৰ্গত হোৱাৰ উপৰিও প্ৰত্যুৎপন্নমতি গুণসম্পন্ন আৰু গভীৰ চিন্তা কৰিব পৰাও হ'ব লাগে। প্ৰাচীন কিছুসংখ্যক জাপানী গ্ৰন্থত ছামুৰাইসকলৰ যুদ্ধকৌশলৰ উল্লেখ আছে। তেনে এখন গ্ৰন্থ হ'ল - "বুকে চো হাত্তো"। ছামুৰাইসকলে বিশ্বাস কৰে যে সাহসেই জীৱন।
ইতিহাস
ইতিহাসত,৯৩০ খ্ৰিষ্টাব্দৰ শেষৰ ফালে জাপানত সৰ্বপ্ৰথম এটি বিশেষ যোদ্ধা জাতিৰ উল্লেখ পোৱা যায়। অৱশ্যে তাৰো আগেয়ে চতুৰ্থ আৰু সপ্তম শতাব্দীৰ জাপানৰ কিছু কিছু অঞ্চলত তেওঁলোকৰ সন্ধান পোৱা গৈছিল। ৯৩০ খ্ৰিষ্টাব্দমানত এটা ক্ষমতাশালী যোদ্ধা জাতি হিচাপে ছামুৰাইসকলে নিজৰ অস্তিত্ব ঘোষণা কৰে।
সমৰকলাৰ প্ৰকাৰ
শ্ৰেষ্ঠ ছামুৰাই যোদ্ধাসকলে অনেক চিন্তা আৰু পৰিশ্ৰমৰ যোগেদি জাপানৰ সমৰকলাক উন্নত আৰু পৰিশীলিত কৰিছিল। তেওঁলোকে সমৰকলাক তিনিটা শ্ৰেণীত ভাগ কৰিছিল -
প্ৰচাৰ
আগ্নেয়াস্ত্ৰৰ ব্যৱহাৰ বাঢ়ি অহাৰ পাছত ছামুৰাইসকলৰ সামৰিক কলা-কৌশল অপ্ৰাসংগিক হৈ পৰিল। ছামুৰাইসকলক প্ৰথমে বিশ্ববিখ্যাত কৰি তোলে জাপানৰ চিত্ৰ পৰিচালক আকিৰা কুৰোছাৱাৰ "ছেভেন ছামুৰাই" নামৰ ছবিখনে। তাৰ পাছতো কুৰোছাৱাই "কাগেমুছা" নামৰ এখন ছবিত ছামুৰাইক প্ৰতিষ্ঠা কৰিছিল। ছামুৰাই সম্পৰ্কীয় আন এখন ছবি হ'ল "ৰেড ছান"।
বাহ্যিক সংযোগ
শ্ৰেণী:জাপান
জাম্বিলা আঠন
অসমৰ এক উল্লেখযোগ্য পাৰ্বত্য জনগোষ্ঠী কাৰ্বিসকল। কাৰ্বিসকলৰ ঐতিহ্যমণ্ডিত জাতীয় গৌৰৱাত্মক প্ৰতীক জাম্বিলা আঠন বা জাম্বিলী আথন (Jambili Athon)। জাম্বিলী শব্দৰ অৰ্থ ‘কাৰ্বি মোনা’ আৰু আথন মানে ‘গছৰ ঠানি’। গতিকে জাম্বিলী আথনৰ আক্ষৰিক অৰ্থ ‘মোনা ৰখা ডাল’। এখন দা আৰু এখন মোনা কান্ধত লৈ ফুৰাটো মংগোলীয় মানুহৰ এক বৈশিষ্ট্য। কাৰ্বিসকলো মংগোলীয় মূলৰ। সেয়ে তেওঁলোকো ইয়াৰ ব্যতিক্ৰম নহয়। সেয়ে, শব্দগত অৰ্থৰ ফালৰ পৰা ‘জোলোঙা থোৱা আধাৰ’ৰূপে জাম্বিলী আথনৰ উৎপত্তি বুলি ভাবিবৰ থল আছে। কাৰ্বি জনগোষ্ঠীৰ লিখিত বুৰঞ্জী পাবলৈ নাই। বহু ক্ষেত্ৰত লোক কথা, কাহিনীগীত আদিক ঐতিহাসিক সমল হিচাপে লোৱা হয়। জাম্বিলী আথনৰ সৈতে সম্পৰ্কিত তেনে কাহিনী গীতৰ পৰা জাম্বিলী আথনক পোনতে প্ৰেমৰ প্ৰতীক, ৰাজকীয় প্ৰতীক, আধ্যাত্মিক ভাৱাদৰ্শ নিহিত ধৰ্মীয় সম্পদৰূপে গণ্য কৰা হয়। এই তিনিওটাৰ লগত জড়িত কাহিনীগীত এতিয়াও কাৰ্বি সমাজত প্ৰচলিত হৈ আছে।
কাৰ্বি সমাজৰ মুখ্য উংসৱ চ'মাংকানৰ লগত ‘জাম্বিলী আথন’ বিশেষ ভাৱে জড়িত। জাম্বিলী আথন সম্পৰ্কে ৰংবং তেৰাঙে কয়, “চ'মাংকান উৎসৱ যদি কাৰ্বি কৃষ্টিৰ প্ৰাণ বুলি ধৰা হয়; তেনেহলে কাৰ্বি কৃষ্টিৰ আত্মা হ’ল জাম্বিলী আথন”। জাম্বিলী আথন বিশেষ কাঠেৰে নিৰ্মিত ক’লা ৰং বোলোৱা এক সুন্দৰ শিল্পকৰ্ম। জাম্বিলী আথন নিৰ্মাণ কৰিবলৈ এক শ্ৰেণীৰ বিশেষ শিল্পী আছে। তেওঁলোকক ‘বাৰই’ বোলা হয়। জাম্বিলী আথনৰ মাজত এডাল মূল দণ্ড থাকে, যাৰ উচ্চতা ৪.১২ মিটাৰ আৰু ইয়াৰ চাৰিওটা দিশত চাৰিডাল তুলনামূলকভাৱে সৰু দণ্ড মূল দণ্ডৰ সৈতে সংযোগ কৰা থাকে। ই বেংৱই নামৰ এজাতি বিশেষ কাঠৰ পৰা নিৰ্মিত। মধ্যদণ্ডৰ একেবাৰে ওপৰত ভীমৰাজ পখী, শাখাদণ্ড সমূহত ফেঁচু চৰাই আৰু মধ্যদণ্ডৰ গাটোত বিভিন্ন ভংগীত বাঢ়ৈটোকা চৰাইৰ প্ৰতিকৃতি ৰখা হয়। ইয়াৰ উপৰি দুটা মোহৰৰ সৈতে ল’জি (আইনা), বিশডাল চ’ৱাই আলেক(কঁড়িৰ মালা) আৰু এডাল লেকপংতিং (ঢোলাৰদৰে মণিৰ গলপতা) সুন্দৰকৈ আঁৰি জাম্বিলী আথন সঁজা হয়। ওপৰৰ পৰা তললৈ এই কাষ্ঠ দণ্ড বৰ সুন্দৰকৈ ৰং কৰা আৰু ইয়াৰ কাম অতি মিহি হয়। জাম্বিলী আথন কাৰ্বিসকলৰ প্ৰিয় উৎসৱ চ'মাংকানত প্ৰদৰ্শন কৰা হয়। আন সময়ত ইয়াক ‘বাৰই’, ‘হাবে’, আৰু ‘পিনোই’য়ে ঘৰত সযতনে ৰাখি থয়।
জাম্বিলী আথন চ'মাংকান উছৱৰ এক অপৰিহাৰ্য্য অংগ। এই উছৱত দূৰ-দূৰণিৰ পৰা কাৰ্বি ডেকা-গাভৰুৱে ঢাল-তৰোৱাল, ঢাক-ঢোল-পেঁপা আৰু আটকধুনীয়া সাজ-সজ্জাৰে সজ্জিত হৈ সুন্দৰ একোডাল জাম্বিলী আথন কঢ়িয়াই আনে। দহাঘৰৰ প্ৰাংগণত ‘হংথৰ’ (বাঁহেৰে সজা দীঘল চাং)ৰ সম্মুখত প্ৰত্যেকে জাম্বিলী আথন পুতি থিয় কৰি থৈ ঢোলৰ ছেঁৱে ছেঁৱে নৃত্য কৰে।
তথ্য সংগ্ৰহ
শ্ৰেণী:কাৰ্বি জনগোষ্ঠী
পল ভেৰ্লেন
পোল-মাৰি ভেৰ্লেন (Paul-Marie Verlaine; ৩০ মাৰ্চ ১৮৪৪ - ৮ জানুৱাৰী ১৮৯৬) এজন প্ৰতীকীবাদী ফৰাচী কবি। তেখেত আন্তঃৰাষ্ট্ৰীয় আৰু ফৰাচী সাহিত্যৰ 'ফাঁ দি চিয়েক্‌ল' (fin de siècle) পৰ্বেৰ এজন অন্যতম শ্ৰেষ্ঠ প্ৰতিনিধি হিচাপে পৰিগণিত।
তথ্য সংগ্ৰহ
শ্ৰেণী:ফ্ৰান্সৰ ব্যক্তি শ্ৰেণী:মৃত ব্যক্তি শ্ৰেণী:ফৰাচী কবি
অসমৰ স্বায়ত্বশাসিত পৰিষদ আৰু উন্নয়ন পৰিষদসমূহৰ তালিকা
প্ৰশাসনৰ সুবিধাৰ বাবে ভাৰতত স্বায়ত্বশাসনৰ ব্যৱস্থা আছে। চৰকাৰত স্থানীয় জনজাতীয় লোকৰ প্ৰত্যক্ষ যোগদানৰ বাবে ভাৰতৰ সংবিধানৰ ষষ্ঠ অনুসূচীৰ আধাৰণত কিছুমান স্বায়ত্বশাসিত পৰিষদ গঠন কৰা হয়। ভাৰতত কেন্দ্ৰীয় চৰকাৰে স্থাপন কৰা স্বায়ত্বশাসিত অঞ্চল সমূহ সংবিধানৰ ষষ্ঠ অনুসূচীৰ আধাৰত ক্ষমতা লাভ কৰে। সেইদৰে ৰাজ্যচৰকাৰেও জনজাতীয় লোক সকলৰ বাবে স্বায়ত্বশাসিত পৰিষদৰ গঠন কৰে। জনজাতীয় লোকসকলৰ সামাজিক, আৰ্থিক, শৈক্ষিক, নৃগোষ্ঠীয় আৰু সাংস্কৃতিক উন্নয়নৰ বাবে এই পৰিষদ সমূহ গঠন কৰা হয়।
স্বায়ত্বশাসিত পৰিষদ
সংবিধানৰ ষষ্ঠ অনুসূচী অনুসৰি অসমত মুঠ তিনিখন স্বায়ত্বশাসিত পৰিষদ আছে। সেইকেইখন হল, ইয়াৰোপৰি অসম চৰকাৰে জনজাতীয় লোকৰ উন্নয়নৰ বাবে মুঠ ছয়খন স্বায়ত্ত্বশাসিত পৰিষদ গঠন কৰিছে। সেইকেইখন হ'ল,
তথ্য উৎস
শ্ৰেণী:অসমৰ প্ৰশাসন
ৰীমা বৰা
ৰীমা বৰা এগৰাকী ভাৰতীয় চলচ্চিত্ৰনিৰ্মাতা। ২০১৫ চনত মুক্তিপ্ৰাপ্ত বকুল (চলচ্চিত্ৰ)ৰ বাবে তেওঁক বিশেষভাৱে জনা যায়। ৰীমা বৰা পুনেত অৱস্থিত ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ এগৰাকী স্নাতক। তেওঁৰ দ্বাৰা পৰিচালিত চুটিছবি Echoes of Silence ৰ বাবে জুবিন গাৰ্গে শ্ৰেষ্ঠ সংগীত পৰিচালক হিচাপে ৰাষ্ট্ৰীয় বঁটা (ৰজত কমল) বঁটা লাভ কৰে।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:অসমৰ চলচ্চিত্ৰ পৰিচালক শ্ৰেণী:অসমীয়া ভাষাৰ চলচ্চিত্ৰ পৰিচালক শ্ৰেণী:অসমৰ চিত্ৰগ্ৰহণকাৰী‎ শ্ৰেণী:জীৱিত ব্যক্তি
সাক্ষী তানৱাৰ
সাক্ষী তানৱাৰ (Sakshi Tanwar, জন্ম: ১২ জানুৱাৰী ১৯৭৩) হৈছে এগৰাকী ভাৰতীয় অভিনেত্ৰী আৰু টেলিভিছন পৰিৱেশক। 'কাহানী ঘৰ ঘৰ কী', 'বড়ে অচ্চে লগতে হ্যেয়'ৰ দৰে ধাৰাবাহিক আৰু আমিৰ খান অভিনীত হিন্দী চলচ্চিত্ৰ দংগলত কৰা অভিনয়ৰ বাবে সাক্ষী পৰিচিত।
প্ৰাৰম্ভিক জীৱন
১৯৭৩ চনৰ ১২ জানুৱাৰীত সাক্ষী তানৱাৰৰ জন্ম হয়। সাক্ষীৰ পিতৃ ৰাজেন্দ্ৰ সিং তানৱাৰে ভাৰতীয় কেন্দ্ৰীয় অনুসন্ধান সংস্থাৰ এগৰাকী বিষয়া হিচাপে কাৰ্যনিৰ্বাহ কৰিছিল। ৰাজস্থানস্থিত আলৱাৰৰ এটি মধ্যবিত্ত পৰিয়ালত সাক্ষী তানৱাৰে জন্মলাভ কৰে। নতুন দিল্লীত থকা লেডি শ্ৰীৰাম কলেজৰ পৰা স্নাতক ডিগ্ৰী অৰ্জন কৰাৰ আগতে তেখেতে ভাৰতৰ কেইবাখনো কেন্দ্ৰীয় বিদ্যালয়ত শিক্ষাগ্ৰহণ কৰে। প্ৰাক্-বিশ্ববিদ্যালয়ৰ পাঠ্যক্ৰম শেষ কৰাৰ পাছত, ১৯৯০ চনৰ ঠিক আগে আগে সাক্ষীয়ে এখন পঞ্চতাৰকা হোটেলত ছেলছ ট্ৰেইনি হিচাপে কাম কৰে। মহাবিদ্যালয়ৰ নাট্য সমাজৰ সম্পাদক আৰু সভাপতিৰ পদত তেখেত অধিষ্ঠিত হৈছিল। স্নাতক ডিগ্ৰী অৰ্জন কৰাৰ পাছত প্ৰশাসনিক সেৱা আৰু গণমাধ্যমৰৰ বাছনি পৰীক্ষাৰ বাবে প্ৰস্তুতি চলাই থাকোঁতে সাক্ষীয়ে দূৰদৰ্শন কেন্দ্ৰৰ বাবে এটা অডিশ্যন দিয়ে। সেইটো আছিল 'আলবেলা সুৰ মেলা' নামৰ এটি গীতৰ অনুষ্ঠান। ১৯৯৮ চনত তেখেতক অনুষ্ঠানটোৰ পৰিৱেশিকা হিচাপে নিৰ্বাচন কৰা হয়।
কৰ্মজীৱন
১৯৯৮ চনত 'আলবেলা সুৰ মেলা' নামৰ গীত অনুষ্ঠানটোৰ জৰিয়তে টেলিভিছনৰ জগতত ভৰি দিয়া সাক্ষীয়ে ইয়াৰ পিছত 'কাহানী ঘৰ ঘৰ কী'ত অভিনয় কৰে। এইখন ধাৰাবাহিকত তেখেতে পাৰ্ৱতী আগৰৱালাৰ চৰিত্ৰটো ৰূপায়ণ কৰে আৰু প্ৰশংসাৰ পাত্ৰী হয়। ২০১১ আৰু ২০১৪ চনৰ ভিতৰত সাক্ষীয়ে অভিনেতা ৰাম কাপুৰৰ বিপৰীতে 'বড়ে অচ্চে লগতে হ্যেয়' নামৰ ধাৰাবাহিকখনত অভিনয় কৰে। ২০১২ চনৰ ডিচেম্বৰ মাহত সাক্ষীয়ে 'কৌন বনেগা ক্ৰৌড়পতি'ত তৃতীয়বাৰৰ বাবে ভাগ লয়।
২০১৬ চনত সাক্ষীয়ে 'দংগল' নামৰ হিন্দী ভাষাৰ ছবিখনত অভিনয় কৰে। ছবিখনত সাক্ষীয়ে দয়া কৌৰ নামৰ চৰিত্ৰটো ৰূপায়ণ কৰিছিল। দয়া কৌৰ হৈছে প্ৰাক্তন মল্লযুঁজাৰু মহাবীৰ সিং ফোগাতৰ পত্নী। মহাবীৰ সিঙৰ চৰিত্ৰটো ৰূপায়ণ কৰিছিল অভিনেতা আমিৰ খানে। ছবিখনত পিতৃ মহাবীৰ সিঙে নিজৰ কন্যা দুগৰাকীক সামাজিক নীতিৰ বাধা নেওচি বিশ্বৰ আগশাৰীৰ মল্লযুঁজাৰু হিচাপে গঢ়ি তোলাৰ কাহিনীটো উপস্থাপন কৰা হয়। সাক্ষীয়ে ইয়াৰ পিছত 'ত্যোহাৰ কি থালী'ৰ জৰিয়তে টেলিভিছনলৈ পুনৰাগমন কৰে। ২০১৮ চনৰ ফেব্ৰুৱাৰি মাহত এপিক নামৰ চেনেলটোত এইখনৰ সম্প্ৰচাৰ হয়।
ব্যক্তিগত জীৱন
২০১৮ চনত সাক্ষীয়ে দ্বিতীয়া তানৱাৰ নামৰ নমহীয়া কন্যা সন্তান তুলি লয় আৰু সন্তানটিৰ একক মাতৃ হৈ পৰে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী
ইলীহ মাছ
ইলীহ, ইলীহি বা ইলিছ (Ilish; বৈজ্ঞানিক নাম: Tenualosa ilisha) হৈছে বাংলাদেশৰ জাতীয় মাছ। এই মাছ বঙালী সকলৰ মাজত অতি জনপ্ৰিয়। ইলীহ এবিধ সামূদ্ৰিক মাছ, কিন্তু কণী পাৰিবলৈ নদীত প্ৰৱেশ কৰে। তদুপৰি খাদ্য হিচাপে ইলীহ ভাৰতৰ বিভিন্ন ৰাজ্য যেনে, পশ্চিমবংগ, উৰিষ্যা, ত্ৰিপুৰা আৰু অসমত অত্যন্ত জনপ্ৰিয় মাছ। বঙালী ভাষা আৰু অসমীয়া ভাষাত ইলিছ শব্দটো পোৱা যায়। অসমীয়া ভাষাত "ইলিছ" শব্দটো বঙালী নাইবা আন কোনো অসমীয়া-বঙালী ভাষাগোষ্ঠীৰ ভাষাৰ পৰা তুলি অনা হৈছে। ইয়াৰ থলুৱা অসমীয়া নাম "ইলীহ" বা "ইলীহি।" বেলেগ বেলেগ ভাষাত ইলীহৰ নাম বেলেগ বেলেগ, যেনে তেলুগু ভাষাত পোলাছা (పులస, Pulasa বা Polasa), আৰু পাকিস্তানৰ সিন্ধী ভাষাত পাল্লু মাচ্ছি (پلو مڇي, Pallu Machhi), ওড়িয়া ভাষাত ইলিছি (ଇଲିଶି, Ilishii), গুজৰাটত ইলীহ মাছক মোদেন (মাইকী) বা পালভা (মতা) নামে পৰিচিত।
ইলীহ অৰ্থনৈতিকভাৱে অতি গুৰুত্বপূৰ্ণ গ্ৰীষ্মমণ্ডলীয় মাছ। বংগোপসাগৰৰ ব-দ্বীপাঞ্চল, পদ্মা-মেঘনা-যমুনা নদীৰ মোহনাৰ হাওৰৰ পৰা প্ৰতি বছৰে প্ৰচুৰ পৰিমাণে ইলীহ মাছ ধৰা হয়। ই এবিধ সামুদ্ৰিক মাছ কিন্তু ই ডাঙৰ নদীত কণী পাৰে। কণী ফুটি পোৱালি ওলাই ডাঙৰ হলে আলু সাগৰলৈ ঘূৰি যায়। এই মাছৰ বহুতো সৰু সৰু কাঁইট আছে বাবে অতি সাৱধানে খোৱা উচিত।
শ্ৰেণীবিভাজন
ইলীহৰ বৈজ্ঞানিক নাম Tenualosa ilisha। ইয়াক ইংৰাজীত Hilsa বোলে। ই Clupeidae পৰিয়ালৰ (family) অন্তৰ্গত। ইলীহ বাংলাদেশ আৰু পশ্চিমবংগৰ স্থানীয় (Native) মাছ।